pythainlp/thai-wiki-dataset-v4 huggingface dataset:
เวลา (นวนิยาย)

"สำหรับกลศาสตร์ดั้งเดิมดูที่: เวลา"
เวลา นวนิยายแนวใหม่ของ ชาติ กอบจิตติ เขียนเสร็จเมื่อวันศุกร์ที่ 25 มิถุนายน พ.ศ. 2536 มีความยาวทั้งหมด 232 หน้า เป็นเรื่องราวของผู้กำกับภาพยนตร์คนหนึ่งที่สูญเสียภรรยาและลูกสาวไปให้กับการทำงานของตนเอง ที่เข้าไปดูละครเวทีของนักศึกษากลุ่มหนึ่งที่กำลังลาโรง แรงจูงใจของเขาที่ทำให้ไปดูละครเวทีเรื่องนี้ก็เพราะได้อ่านคำวิจารณ์มาก่อนว่า เป็นละครเวทีที่น่าเบื่อที่สุดในรอบปีและเป็นละครเวทีที่เกี่ยวกับคนแก่ในบ้านพักคนชรา ทั้ง ๆ ที่กลุ่มผู้สร้างเป็นเพียงนักศึกษาที่ยังเรียนไม่จบด้วยซ้ำ
เวลา ใช้วิธีการเล่าเรื่องโดยสมมติให้ผู้อ่านเป็นผู้กำกับภาพยนตร์คนนี้ที่กำลังดูละครเวทีเกี่ยวกับชีวิตคนแก่อยู่ ในบางช่วงให้ตัวผู้กำกับฯนี้สนทนากับผู้อ่านและตัดสลับกับมุมกล้อง โดยดำเนินเรื่องผ่านช่วงเวลาในแต่ละชั่วโมงตั้งแต่เช้าจนเย็น ตอนจบเป็นการหักมุม โดยเฉลยว่าในห้องกรงที่ดูเหมือนว่ากักขังคนแก่คนหนึ่งที่คอยตะโกนซ้ำ ๆ ซาก ๆ ว่า "ไม่มีอะไร ไม่มีจริง ๆ" ก็ไม่มีอะไรเลยจริง ๆ ในห้องนั้น
ชาติ กอบจิตติ ได้อุทิศหนังสือเล่มนี้แด่ ปู่ ย่า ตา ยาย ของตัวเอง และของทุก ๆ คน พร้อมกับย้ำเสมอ ๆ ว่า นวนิยายของเขาเรื่องนี้น่าเบื่อจริง ๆ 
หนังสือตีพิมพ์ครั้งแรกเมื่อเดือนตุลาคม พ.ศ. 2536 โดยสำนักพิมพ์หอน ที่เจ้าตัวเป็นเจ้าของเอง ได้รับรางวัลนวนิยายดีเด่นแห่งปีประจำปี พ.ศ. 2537 และรางวัลซีไรต์ปีเดียวกัน ซึ่งเป็นรางวัลซีไรต์ครั้งที่สองของชาติ กอบจิตติ ด้วย หลังจากที่เคยได้มาแล้วจาก คำพิพากษา ในปี พ.ศ. 2525
นอกจากนั้น "เวลา" ยังเป็นนวนิยายที่ใช้ในการเรียนการสอนรายวิชา การอ่านภาษาไทยเชิงวิจารณ์ ให้กับนิสิตสาขาวิชาภาษาอังกฤษ คณะศิลปศาสตร์และวิทยาศาสตร์ มหาวิทยาลัยเกษตรศาสตร์ วิทยาเขตกำแพงแสน ตั้งแต่ปีการศึกษา 2555 - 2557
สิ่งบ่งชี้ทางภูมิศาสตร์

สิ่งบ่งชี้ทางภูมิศาสตร์  เป็นชื่อหรือสัญลักษณ์เฉพาะที่ใช้บนผลิตภัณฑ์หรือสิ่งที่อิงไปถึงตำแหน่งหรือจุดเริ่มต้นทางภูมิศาสตร์ (เช่นเมือง ภูมิภาค หรือประเทศ) สิ่งบ่งชี้ทางภูมิศาสตร์อาจจะใช้เป็นมาตราวัดคุณภาพของสิ่งบางสิ่ง หรือมีชื่อเสียงในทางใดทางหนึ่ง โดยมีผลมาจากจุดกำเนิดทางภูมิศาสตร์ของสิ่งนั้น
ประวัติและผลกระทบทางกฎหมาย.
รัฐบาลได้ปกป้องเครื่องหมายการค้าสำหรับอาหารไว้สำหรับบุคคลในภูมิภาคใดภูมิภาคหนึ่งเท่านั้น เริ่มต้นอย่างช้าที่สุดตั้งแต่ปลายคริสต์ศตวรรษที่ 19 โดยการใช้กฎหมายต่อต้านการแลกเปลี่ยนสินค้าที่ไม่ถูกต้อง ซึ่งหมายความว่าสินค้าที่ได้มาอย่างไม่ถูกต้องเหล่านั้นผลิตจากตำแหน่งที่ไม่เป็นไปตามกฎหมายหรือมีคุณภาพที่ต่ำกว่าหรือไม่ผ่านมาตรฐานต่างๆเป็นต้น ในบางกรณีเช่นนี้ ความต้องการของผลิตภัณฑ์มีมากเกินข้อจำกัดในการผลิตทางกฎหมาย
ในหลายประเทศ การป้องกันสิ่งบ่งชี้ทางภูมิศาสตร์โดยใช้กฎหมายก็เหมือนกับการปกป้องเครื่องหมายการค้านั่นเอง โดยเฉพาะเครื่องหมายรับรองสิ่งบ่งชี้ทางภูมิศาสตร์กำจัดการใช้ขอ'สิ่งบ่งชี้ทางภูมิศาสตร์สำหรับการระบุชื่อสินค้าโดยที่สินค้านั้น ๆ จะต้องผลิตในที่ที่เหมาะสม และอาจต้องมีคุณภาพถึงระดับหนึ่งจึงจะสามารถใช้เชื่อดังกล่าวได้ ถึงแม้ว่าสิ่งบ่งชี้ทางภูมิศาสตร์จะไม่ใช่เครื่องหมายการค้าที่ซึ่งผู้เป็นเจ้าของคือบริษัทยักษ์ใหญ่เพียงผู้เดียว แต่ก็ยังมีการกักกันการจดทะเบียนสินค้าบางประเภทในบางภูมิภาคเช่นกัน ในประเทศที่ไม่ได้มีการยอมรับสิ่งบ่งชี้ทางภูมิศาสตร์ ผู้ดูแลส่วนภูมิภาคอาจจำเป็นต้องใช้เครื่องหมายรับรองแทนที่
สิ่งบ่งชี้ทางภูมิศาสตร์ได้มีความเกี่ยวข้องกับยุโรปมาตั้งแต่แรกเริ่มแล้ว ที่ซึ่งมีการแยกแยะอาหารออกตามแหล่งผลิต ภายใต้กฎหมายแห่งสหภาพยุโรป ระบบคุ้มครองสถานที่ผลิตที่ได้เริ่มใช้เมื่อปี 1992 เริ่มบังคับใช้สิ่งบ่งชี้ทางภูมิศาสตร์ต่อไปนี้: "การคุ้มครองสถานที่ผลิต" และ "การคุ้มครองสิ่งบ่งชี้ทางภูมิศาสตร์" และ "รับรองความพิเศษท้องถิ่น"
เนยเทียม

เนยเทียม คืออาหารสังเคราะห์อย่างหนึ่งเพื่อใช้แทนเนย ผลิตขึ้นจากไขมันชนิดอื่นที่ไม่ได้มาจากนมวัว เนยเทียมทำยอดขายได้ดีสำหรับแบบที่ใช้ทาขนมปัง ถึงแม้ว่าเนยธรรมดาและน้ำมันมะกอกก็ยังครองตลาดส่วนใหญ่อยู่ เนยเทียมสามารถนำมาใช้ประกอบอาหารแทนเนยธรรมดาได้ ในบางประเทศมีกฎหมายว่าไม่ให้อ้างถึงเนยเทียมว่าเป็น "เนย"
ส่วนประกอบ.
การผลิตเนยเทียมนั้นเปลี่ยนแปลงไปตามกาลเวลา ในปัจจุบันผู้ผลิตเนยเทียมมักใช้ไขมันจากสัตว์หรือพืช รวมไปถึงนมขาดมันเนย เกลือ และอีมัลลิไฟเออร์ (สารที่ทำให้เนยละลายในน้ำได้) เนยเทียมที่ทำจากไขมันพืชเป็นสิ่งจำเป็นสำหรับตลาดในปัจจุบัน เพราะมีผู้บริโภคที่เป็นมังสวิรัติและยิว
เนยเทียมสามชนิดที่พบบ่อย ได้แก่
สารอาหาร.
ปัจจุบันยังมีการโต้แย้งเกี่ยวกับคุณค่าทางโภชนาการจากเนยเทียมสองประเภท (ไขมันอิ่มตัว ไขมันไม่อิ่มตัว) ในเรื่องปริมาณและชนิดของไขมัน โดยเป็นการเปรียบเทียบระหว่างเนยธรรมดากับเนยเทียม
บลิส พับลิชชิ่ง

บลิส พับลิชชิ่ง (Bliss Publishing) เป็นสำนักพิมพ์ของประเทศไทย และเป็นสำนักพิมพ์ในเครือจีเอ็มเอ็ม แกรมมี่ โดยพิมพ์หนังสือพ็อคเก็ตบุ๊คส์ โดยเน้นนวนิยายแปลภาษาญี่ปุ่นและภาษาอังกฤษเป็นหลัก ปัจจุบันได้ปิดกิจการแล้ว
ประวัติ.
ก่อตั้งขึ้นครั้งแรกในปีพ.ศ. 2542 ในชื่อสำนักพิมพ์อิมเมจ (IMAGE PUBLISHING) โดยเป็นส่วนหนึ่งของบริษัท อิมเมจ พับลิชชิ่ง จำกัดเพื่อทำตลาดเกี่ยวกับหนังสือพ็อคเก็ตบุ๊คส์ โดยช่วงแรกเป็นหนังสือเกี่ยวกับคู่มือด้านความงาม ตามด้วยนวนิยายแปลภาษาอังกฤษและภาษาญี่ปุ่น ก่อนที่ภายหลังจะแยกตัวออกมาก่อตั้งเป็นบริษัท บลิส พับลิชชิ่ง จำกัด (BLISS PUBLISHING COMPANY LIMITED) ในปีพ.ศ. 2547 
หมวดหมู่หนังสือ.
Bliss.
เป็นแบรนด์ของนวนิยายแปลภาษาอังกฤษและหนังสือแนวไลฟ์สไตล์สำหรับผู้หญิง ผลงานเล่มแรกของสำนักพิมพ์คือ 'แต่งหน้าสวยด้วยตัวเอง' ของชรภาส โอภาสพันธ์ ส่วนผลงานแปลเล่มแรกของสำนักพิมพ์คือเรื่อง 'ไดอารี่ของบริดเจ็ท โจนส์' ของเฮเลน ฟีลดิง แปลโดยพลอย จริยเวชโดยแบ่งหมวดหมู่หนังสือดังนี้
*Bliss Fiction
*Bliss Literature
*Bliss Non Fiction
*Bliss Style Book
*Bliss Self Esteem
JBOOK.
เป็นแบรนด์ของนวนิยายแปลภาษาญี่ปุ่น โดยผลงานเล่มแรกของสำนักพิมพ์คือเรื่อง 'คิทเช่น' ของบานานา โยชิโมโตะ และเรื่องต่อมาคือ 'ริง คำสาปมรณะ' ของซูซูกิ โคจิ ซึ่งต่อมากลายเป็นหนังสือแนวสยองขวัญของญี่ปุ่นที่รู้จักอย่างแพร่หลายในประเทศไทย ปัจจุบันมีหนังสือนวนิยายสืบสวนซึ่งเป็นที่รู้จักกันคือ 'คินดะอิจิ ยอดนักสืบ' ของโยโคมิโซะ เซชิ และ 'มิเกะเนะโกะ โฮล์มส์ แมวสามสียอดนักสืบ' ของอาคากะวา จิโร โดยมีหมวดหมู่หนังสือดังนี้
*J-Suspense
*J-Horror
*J-Literature 
*J-Romantic 
*J-Warm Heart
*J-Children
*J-Light
*J-Fantasy
Beast Publishing.
เป็นสำนักพิมพ์ที่เกิดจากความร่วมมือระหว่างสำนักพิมพ์บลิส พับลิชชิ่งและนิตยสาร Mars โดยเน้นหนังสือสำหรับกลุ่มนักอ่านชาย โดยมีหนังสือคือซีรีส์ 'RAGNAROK' ของยาซุย เคนทาโร และ 'The Dark Tower' ของสตีเฟน คิงส์
มูลนิธิดำรงชัยธรรม.
เป็นสำนักพิมพ์ของมูลนิธิดำรงชัยธรรม ก่อตั้งโดยไพบูลย์ ดำรงชัยธรรม จัดพิมพ์วรรณกรรมเยาวชนนานาชาติจากทั่วโลก โดยให้บลิส พัลลิชชิ่งเป็นผู้ดำเนินการผลิตและจัดจำหน่าย
การเกิดเอ็มบริโอพืช

การเกิดเอ็มบริโอพืช  คือการเจริญของไซโกตและเอนโดสเปิร์มในพืชมีดอกหลังการปฏิสนธิซ้อนโดยไซโกต เอนโดสเปิร์มและ รังไข่แล้วจะมีการเจริญเติบโตเป็นลำดับดังนี้
การเจริญของออวุลไปเป็นเมล็ด.
เซลล์ที่เป็นทริปพลอยด์ (triploid; 3n) เจริญไปเป็นเนื้อเยื่อสะสมอาหารที่เรียกว่าเอ็นโดเสปิร์ม ซึ่งเป็นส่วนที่ให้อาหารแก่เอ็มบริโอเมื่อเริ่มงอก ส่วนการเจริญของเอ็มบริโอเริ่มจากไซโกตแบ่งตัวออกเป็น 2 เซลล์ เซลล์ด้านล่างมีขนาดใหญ่ แบ่งตัวช้ากว่าจะพัฒนาไปเป็นส่วนที่ฝังตัวในเอนโดสเปิร์ม (suspensor) ส่วนเซลล์ข้างบนที่มีขนาดเล็กกว่าจะแบ่งตัวต่อไปจนเป็นกลุ่มเซลล์ก้อนกลม (Globular stage) ซึ่งกลุ่มเซลล์นี้เรียกว่าเอ็มบริโอ จากเอ็มบริโอก้อนกลมนี้จะพัฒนาไปเป็นกลุ่มเซลล์รูปหัวใจ (Heart-shaped stage) ส่วนที่เป็นโหนกสูงจะพัฒนาต่อไปเป็นใบเลี้ยง (ถ้าในพืชใบเลี้ยงเดี่ยวมีอันเดียว) ส่วนที่อยู่ระหว่างใบเลี้ยงทั้งสองจะพัฒนาไปเป็นยอด (shoot) ด้านตรงข้ามใบเลี้ยงจะยืดยาวออกไปซึ่งจะเป็นส่วนที่จะไปเป็นราก (radicle)ในขณะเดียวกันเยื่อหุ้มออวุลจะเปลี่ยนแปลงไปโดยสูญเสียน้ำและแข็งขึ้น ส่วนนี้เรียกว่า เปลือกหุ้มเมล็ด (seed coat) เมื่อเปลือกหุ้มเมล็ดพัฒนาได้สมบูรณ์ เอ็มบริโอจะหยุดการแบ่งตัวและเข้าสู่ระยะพัก (seed dormancy) การเจริญของเอ็มบริโอจะเริ่มอีกครั้งเมื่อเมล็ด
การเจริญของรังไข่ไปเป็นผล.
เมื่อออวุลเปลี่ยนเป็นเมล็ด รังไข่ (ซึ่งอาจจะมี 1 หรือหลายออวุล) จะพัฒนาไปเป็นผล โดยหลังจากเกิดการปฏิสนธิแล้ว กลีบดอกจะร่วงไป เกิดการเปลี่ยนแปลงฮอร์โมนภายในโดยรังไข่จะจะเจริญเติบโตขึ้น โดยมีการขยายขนาดและผนังหนาขึ้นจนกลายเป็นผลหรือฝักที่สมบูรณ์ ผลของพืชมีดอกมีหลายชนิดได้แก่
การงอกของเมล็ดเป็นต้นอ่อน.
เมล็ดเริ่มงอกเมื่อได้รับน้ำ โดยเมล็ดที่ชุ่มน้ำจะขยายตัวและส่วนเปลือกจะฉีกขาดออก เอ็มบริโอเริ่มแบ่งตัวอีกครั้ง เอนไซม์ในเอนโดสเปิร์มและใบเลี้ยงเริ่มทำงานเพื่อสลายสารอาหารที่จำเป็นต่อการเติบโตของเอ็มบริโอ การงอกของพืชใบเลี้ยงเดี่ยวกับพืชใบเลี้ยงคู่ต่างกันที่ว่าพืชใบเลี้ยงคู่จะชูใบเลี้ยงขึ้นเหนือผิวดินก่อนจะมีใบจริงเจริญตามมา ส่วนพืชใบเลี้ยงเดี่ยวจะไม่ชูใบเลี้ยงขึ้นจะชูแต่ใบจริงขึ้นมาเท่านั้น
การสร้างสเปิร์ม

การสร้างสเปิร์ม  เริ่มจากเซลล์เริ่มต้นที่เรียกว่า primary spermatocyte; 2n ที่เป็นเนื้อเยื่อเจริญในอัณฑะ เซลล์นี้เพิ่มจำนวนตัวเองโดยการแบ่งเซลล์แบบไมโทซิส เมื่อเซลล์นี้มีการแบ่งเซลล์แบบไมโอซิส จะได้เซลล์ที่เป็นแฮพลอยด์ เรียกว่า secondary spermatocyte เมื่อเซลล์นี้แบ่งเซลล์ต่อจนเสร็จสิ้นไมโอซิส จะได้สเปิร์มเริ่มต้น (developing sperm cell) ซึ่งจะพัฒนาต่อไปจนได้สเปิร์มที่สมบูรณ์
การเกิดเอ็มบริโอ

การเกิดเอ็มบริโอ  เริ่มหลังจากปฏิสนธิได้ไซโกตแล้ว ไซโกตจะแบ่งตัวแบบไมโทซิสจาก 1 เป็น 2 และจาก 2 เป็น 4 ไปเรื่อยๆจนได้เป็นเอ็มบริโอที่เป็นกลุ่มของเซลล์ที่เป็นก้อน จากนั้นเอ็มบริโอจะมีการเจริญไปเป็นระยะต่างๆ
การเกิดเป็นบลาสตูลา.
การเกิดเป็นบลาสตูลา เอ็มบริโอในระยะที่เป็นทรงลูกบอลทึบตันนี้จะจัดตัวเป็นบลาสตูลา (blastula) ซึ่งเป็นก้อนกลม ภายในกลวง บรรจุของเหลวต่างๆ ช่องกลวงนี้เรียกว่า บลาสโตซีล (blastocoel) การแบ่งตัวจากไซโกตเซลล์เดียวไปเป็นเอ็มบริโอที่มีหลายเซลล์นั้นเกี่ยวข้องกับการกำหนดอวัยวะในพัฒนาการขั้นต่อไป ทั้งนี้สารเคมีควบคุมการเจริญต่างๆในไซโทพลาสซึมของไซโกตจะกระจายไปยังส่วนต่างๆของเอ็มบริโอ ซึ่งทำให้มีการกำหนดการพัฒนาไปเป็นอวัยวะต่อไป
ในมนุษย์ ระยะที่เป็นบลาสตูลานี้เป็นระยะที่จะฝังตัวที่เยื่อบุมดลูกของแม่ จากนั้น เซลล์ชั้นนอกของเอ็มบริโอที่เรียกโทรโพบลาสต์ (Trophoblast) จะเปลี่ยนแปลงไปเป็นรก (Placenta) ซึ่งจะเป็นที่ที่ส่งอาหารและรับของเสียจากตัวอ่อนที่จะพัฒนาต่อไป โดยจะเชื่อมต่อกับเส้นเลือดแดงและเส้นเลือดดำของแม่ รกที่พัฒนาขึ้นนี้จะสร้างฮอร์โมนที่เรียกว่า Human chorionic gonadotropin (HCG) ซึ่งจะกระตุ้นให้คอร์ปัส ลูเทียมสร้างฮอร์โมนเอสโตรเจนและโปรเจสเตอโรนต่อไปอีก 3 เดือน ไม่เกิดเป็นประจำเดือน
แกสตรูเลชัน.
แกสตรูเลชัน (gastrulation) เป็นขั้นตอนสำคัญที่ทำให้เกิดการกำหนดเนื้อเยื่อสามชั้นในขั้นตอนต่อมา กลไกการเกิดแกสตรูเลชันต่างกันไปในแต่ละสปีชีส์ ซึ่งมีขั้นตอนโดยทั่วไปเริ่มจาก บลาสตูลามีการแบ่งเป็นสองส่วนไม่เท่ากัน ด้านที่มีขนาดเล็กเรียกอะนิมอล โพล (animal pole) ด้านที่มีขนาดใหญ่เรียก เวเกตอล โพล (vegetal pole) เซลล์บริเวณที่จะพัฒนาไปเป็นเอ็นโดเดิร์ม (endoderm อยู่ด้านล่าง) เจริญยืดยาวเข้าไปในส่วนที่เป็นช่องว่างภายใน ส่วนเซลล์ที่จะไปเป็นเอกโตเดิร์ม (ectoderm อยู่ด้านบน) จะขยายตัวออกคลุมส่วนที่เป็นเอ็นโดเดิร์ม ส่วนเซลล์ที่จะไปเป็นมีโซเดิร์ม (mesoderm อยู่ระหว่างเซลล์ 2 ชั้นทั้งซ้ายขวา) จะขยายตัวออกแทรกไประหว่างเซลล์ทั้งสองชั้น สุดท้ายจะได้บลาสโตพอร์ที่เป็นช่องเข้าสู่ช่องว่างภายในชั้น"เอนโดเดิร์ม" ส่วนที่เป็นเอ็นโดเดิร์มเจริญยืดยาวและม้วนตัวเป็นช่อง ซึ่งจะเป็นช่องว่างของระบบย่อยอาหารต่อไปเรียกอาร์เคนเทอรอน (archenteron) ส่วนที่เป็นเอกโตเดิร์มแบ่งตัวคลุมส่วนที่เป็นเอ็นโดเดิร์มจนมิด ส่วนที่จะเป็นเอ็นโดเดิร์มนั้นเจริญแทรกไประหว่างส่วนทั้งสอง เมื่อแกสตรูเลชั่นเสร็จสิ้นลง เนื้อเยื่อเอ็มบริโอจะเห็นเป็นสามช่องอย่างชัดเจน คือเอกโตเดิร์มอยู่นอกสุด มีโซเดิร์มอยู่ตรงกลาง และเอ็นโดเดิร์มอยู่ด้านใน
การสร้างอวัยวะ.
เมื่อเกิดเนื้อเยื่อทั้งสามชั้นขึ้นแล้ว ต่อจากนี้เซลล์ในแต่ละชั้นจะแบ่งตัวต่อไปเป็นอวัยวะดังนี้ เอกโตเดิร์มไปเป็นเนื้อเยื่อบุผิว ระบบประสาท มีโซเดิร์ม ไปเป็นกระดูกสันหลัง กล้ามเนื้อเรียบ กล้ามเนื้อลาย ระบบไหลเวียนเลือดและระบบสืบพันธุ์ เอ็นโดเดิร์ม ไปเป็นระบบทางเดินอาหาร ระบบหายใจ ตับ ตับอ่อน ต่อมไทรอยด์ ต่อมไทมัส ระบบขับถ่ายปัสสาวะและระบบสืบพันธุ์
บันทึกรักคิมชูซอน สุภาพบุรุษมหาขันที

บันทึกรัก คิมชูซอน สุภาพบุรุษมหาขันที (#เปลี่ยนทาง The King and I) เป็นซีรีส์อิงประวัติศาสตร์ของเกาหลีใต้ที่ออกอากาศทางช่องเอสบีเอส ตั้งแต่วันที่ 27 สิงหาคม ค.ศ. 2007 ถึง 1 เมษายน ค.ศ. 2008 ในวันจันทร์และอังคาร เวลา 21:55 น. (เวลามาตรฐานเกาหลี) นำแสดงโดยโอ มัน-ซ็อก, คู ฮเย-ซ็อน และโก จู-ว็อน ซีรีส์เรื่องนี้ประสบความสำเร็จพอสมควร โดยเรตติ้งสูงสุดอยู่ที่ 25%
เนื้อเรื่องย่อ.
บันทึกรักคิมชูซอน สุภาพบุรุษมหาขันที ดำเนินเรื่องราวชีวิตของคิม ชอ-ซ็อน ขันทีที่มีชีวิตอยู่ในช่วงราชวงศ์โชซ็อน
ชอ-ซ็อนแอบรักโซ-ฮวาเพื่อนสมัยเด็กของเขา แต่เขาไม่สามารถสารภาพรักได้เนื่องจากความแตกต่างทางชนชั้นในสังคม ในที่สุด เมื่อโซ-ฮวาถวายตัวเป็นพระสนมของพระเจ้าซ็องจงแห่งโชซ็อน เขาก็ตอนตัวเองและเข้าไปในวังเพื่อทำหน้าที่เป็นขันทีโดยมุ่งมั่นที่จะดูแลและปกป้องเธอ
ในตอนแรกเธอเป็นพระสนมของพระเจ้าซ็องจง ต่อมาโซ-ฮวา ได้รับการเลื่อนตำแหน่งเป็นราชินี แต่เธอกลายเป็นเพียงหมากของความขัดแย้งรุนแรงระหว่างกลุ่มการเมืองที่ต่อสู้กันเท่านั้น และถูกปลดออกจากตำแหน่งและถูกขับออกจากวัง แม้ว่าชอ-ซ็อนจะพยายามช่วยเธอ แต่เธอก็ถูกตัดสินประหารชีวิต ชอ-ซ็อนปฏิบัติตามพระราชโองการโดยมอบชามยาพิษให้เธอ และเขามองดูผู้หญิงที่เขารักมาทั้งชีวิตเสียชีวิตต่อหน้าต่อตาเขา หลังจากการเสียชีวิตของเธอ เขาดูแลลูกชายของเธอคือเจ้าชายย็อนซัน
งานสร้าง.
เดิมทีพัก ซัง-มิน ได้รับเลือกให้แสดงเป็นพระเจ้าซ็องจง แต่ต้องถอนตัวออกไป เขาถูกแทนที่โดยโก จู-ว็อน
ยอ อึน-กเยแสดงเป็น So-gwi แต่ต้องเลิกแสดงเนื่องจากเหตุผลด้านสุขภาพ แม้ว่าเธอจะถ่ายทำไปสองสามตอนแล้วก็ตาม ผู้มาแสดงแทนเธอคือคิม ซู-มี
มีรายงานว่ายู ดง-กึน สามีของช็อน อิน-ฮวา ทำร้ายโปรดิวเซอร์สองคนในกองถ่ายเมื่อวันที่ 29 ธันวาคม ค.ศ. 2007 ภายหลังเขาขอโทษสำหรับเหตุการณ์ดังกล่าว
เจ้าคุณบวรโภชน์ (ฉิม)

เจ้าคุณบวรโภชน์ (ฉิม) เป็นพระพี่เลี้ยงในพระบาทสมเด็จพระพุทธยอดฟ้าจุฬาโลก ท่านมีนามเดิมว่าฉิม เป็นธิดาของเจ้าพระยายมราช (ฉ่ำ) ท่านมีชื่อเสียงในด้านการอาบน้ำทาขมิ้น ซึ่งพระพี่เลี้ยงท่านนี้เป็นผู้ที่ทาขมิ้นได้เหลืองงดงาม จนพระบาทสมเด็จพระพุทธยอดฟ้าจุฬาโลกทรงตั้งสมญานามให้คุณฉิมว่า "สีจันทร์"
เมื่อพระบาทสมเด็จพระพุทธยอดฟ้าจุฬาโลกเสด็จขึ้นครองราชย์พระองค์มีพระราชดำริจะพระราชทานบรรดาศักดิ์ท่านฉิมให้เทียบเท่าข้าราชการฝ่ายในให้ แต่ติดขัดข้องตรงที่ไม่เคยมีแบบแผนมาแต่โบราณ จึงโปรดพระราชทานได้เพียงเบี้ยหวัดปีละ 10 ชั่ง และเครื่องราชอิสริยยศพานหมากทอง หีบหมากทอง กระโถนทอง ขันล้างหน้าทองพร้อมพานรอง และโปรดให้ออกนามท่านฉิมว่า "เจ้าคุณบวรโภชน์"
เมื่อเจ้าคุณบวรโภชน์ถึงแก่อนิจกรรม พระบาทสมเด็จพระพุทธยอดฟ้าจุฬาโลกก็ได้โปรดพระราชทานโกศหลังเจียด(โกศโถ) และทรงภูษาลายยกพื้นขาวเสด็จพระราชดำเนินในการศพทุกๆวัน และ พระราชทานเพลิงศพ
โซยูทิงก์ยูแคนดานซ์ ฤดูกาลที่ 4

โซยูทิงก์ยูแคนดานซ์ (So You Think You Can Dance) เป็นรายการเรียลลิตี้โชว์ของสหรัฐอเมริกา สร้างโดยไซมอน ฟูลเลอร์, ไนเจล ลิธโกว์, อัลเลน ชาพิโร และแบร์รี่ อเดลแมน โดยเป็นรายการแข่งขันเต้นรำในสไตล์ต่างๆ เช่น ฮิพฮอพ ไจฟ์ ลีลาศ เต้นร่วมสมัย ฮัสเซิล บรอดเวย์ ควิกสเต็ป เวสต์โคสต์สวิง สมูธวอลซ์ เป็นต้น ฤดูกาลนี้เริ่มออกอากาศเมื่อวันที่ 22 พฤษภาคม 2008 และจะมีผู้เข้าร่วมแข่งขันถูกคัดออกสัปดาห์ละ 2 คนเป็นหญิง 1 คนและชาย 1 คนในทุกสัปดาห์จาก 20 คน ผู้ชนะจะได้เงินรางวัล 250,000 เหรียญสหรัฐอเมริกา ผู้ชนะในฤดูกาลนี้ได้แก่ โจชัว แอลเลน ได้รับตำแหน่งสุดยอดนักเต้นคนโปรดของอเมริกา ในวันที่ 7 สิงหาคม 2008 ออกอากาศในประเทศไทยทาง True Visions ช่อง True Series ทุกวันเสาร์ เวลา 20.00 น.
การออดิชั่น.
การออดิชั่นในฤดูกาลนี้ประกอบไปด้วย 6 เมืองสำคัญ ได้แก่:
ผู้เข้าแข่งขัน.
นักเต้น 20 คนสุดท้าย.
ตารางการคัดออก.
†เจสสิก้า คิง ได้รับบาดเจ็บ ทำให้ไม่สามารถแข่งขันต่อไปได้ จึงต้องถอนตัวออกจากการแข่งขัน และทำให้ คอมฟอร์ต เฟโดเก ได้กลับเข้ามาแข่งขันอีกครั้ง<br>
‡แคที ชีน ได้รับรางวัล $50,000 ในฐานะนักเต้นหญิงคนโปรดของอเมริกา (America's favorite female dancer)
การแข่งขัน.
สัปดาห์ที่ 1 (11 มิถุนายน 2008).
"กรรมการ:" ไนเจล ลิธโกว์, แมรี่ เมอร์ฟี่ย์ และ แดน คาราตี้
สัปดาห์ที่ 2 (18 มิถุนายน 2008).
"กรรมการ:" ไนเจล ลิธโกว์, แมรี่ เมอร์ฟี่ย์ และ มีอา ไมเคิลส์
สัปดาห์ที่ 3 (25 มิถุนายน 2008).
"กรรมการ:" ไนเจล ลิธโกว์, แมรี่ เมอร์ฟี่ย์ และ อดัม แชงค์แมน
สัปดาห์ที่ 4 (2 กรกฎาคม 2008).
"กรรมการ:" ไนเจล ลิธโกว์, แมรี่ เมอร์ฟี่ย์,นโปเลียน ดี'อูโม่ และ ทาบิธา ดี'อูโม่
สัปดาห์ที่ 5 (9 กรกฎาคม 2008).
"กรรมการ:" ไนเจล ลิธโกว์, แมรี่ เมอร์ฟี่ย์ และ มีอา ไมเคิลส์
สัปดาห์ที่ 6 (16 กรกฎาคม 2008).
"กรรมการ:" ไนเจล ลิธโกว์, แมรี่ เมอร์ฟี่ย์ และ ลิล ซี 
สัปดาห์ที่ 7 (23 กรกฎาคม 2008).
"กรรมการ:" ไนเจล ลิธโกว์, แมรี่ เมอร์ฟี่ย์ และ โทนี่ เบซิล
สัปดาห์ที่ 8 (30 กรกฎาคม 2008).
"กรรมการ:" ไนเจล ลิธโกว์, แมรี่ เมอร์ฟี่ย์ และ อดัม แชงค์แมน
สัปดาห์ที่ 9 (6 สิงหาคม 2008).
"กรรมการ:" ไนเจล ลิธโกว์, แมรี่ เมอร์ฟี่ย์ และ แมนดี้ มัวร์
*คอร์ทนี ลินด์: "Incredible" — Clique Girlz
*แมตต์ โดเรม: "Might As Well Have a Good Time" — Crosby, Stills, & Nash
*ไม่มี
*คอมฟอร์ต เฟโดเก: "The Greatest" — Michelle Williams
*เทย์น แจสเพอร์สัน: "Believe" — Staind
*ไม่มี
* เคริงตัน เพย์น: "Forever May You Run" — Gavin Rossdale
* เกฟ มาเนาเคียน: "It Ends Tonight" — The All-American Rejects
* คอมฟอร์ต เฟโดเก: "Come Home" — OneRepublic
* วิลเลียม วิงฟีลด์: "Love Remains the Same" — Gavin Rossdale
* เชลซี ไฮทาวเวอร์: "Come Home" — OneRepublic
* มาร์ก คาเนมูระ: "All I Can See" — Brendan James
การประกาศผล.
สัปดาห์ที่ 9 (7 สิงหาคม 2008).
"กรรมการ": ไนเจล ลิธโกว์, แมรี่ เมอร์ฟี่ย์, เด็บบี้ อัลเลน, ลิล ซี, อดัม แชงค์แมน, มีอา ไมเคิลส์
<templatestyles src="Refbegin/styles.css" />
*อันดับที่ 4: คอร์ทนีย์ กาลิเอโน่: "It's Only Life" — Kate Voegele
*อันดับที่ 3: แคที ชีน: "From Where You Are" — Lifehouse
*สตีเฟ่น "ทวิตช์" บอสส์
ซินแบด พิชิตตำนาน 7 คาบสมุทร

ซินแบด พิชิตตำนาน 7 คาบสมุทร (เรียกสั้น ๆ ว่า Sinbad) เป็นภาพยนตร์ผจญภัยแอนิเมชันสัญชาติอเมริกันใน ค.ศ. 2003 ที่ผลิตโดย DreamWorks Animation และจำหน่ายโดย DreamWorks Pictures โดยมีตัวละครหลักเป็นซินด์บาด จอมกะลาสี กำกับโดย Tim Johnson กับ Patrick Gilmore (ในผลงานการกำกับเรื่องแรกของเขา) และเขียนบทโดย John Logan และนักแสดงผ่านเสียงของ Brad Pitt, Catherine Zeta-Jones, Michelle Pfeiffer และ Joseph Fiennes เนื้อเรื่องเป็นเรื่องราวของซินแบด (ให้เสียงโดย Pitt) โจรสลัดที่เดินทางบนทะเลพร้อมสุนัขกับลูกเรือที่จงรักภักดี ร่วมกับ Marina (ให้เสียงโดย Zeta-Jones) คู่หมั้นของเจ้าชาย Proteus เพื่อนในวัยเด็ก (ให้เสียงโดย Fiennes) เพื่อกู้หนังสือแห่งสันติภาพ (Book of Peace) ที่ถูกขโมยไปจาก Eris (ให้เสียงโดย Pfeiffer) เพื่อช่วย Proteus จากการให้คำตัดสินประหารชีวิตซินแบด
"ซินแบด"ได้รับเผยแพร่ในวันที่ 2 กรกฎาคม ค.ศ. 2003 และได้รับเสียงวิจารณ์จากนักวิจารณ์แบบผสม โดยชื่นชมในด้านแอนิเมชัน ลำดับแอกชัน และเสียงพากย์ แต่วิจารณ์ด้านโครงเรื่อง ซีจีไอสุดขั้ว และการที่ภาพยนตร์หันออกจากต้นฉบับภาษาอาหรับ เนื่องจากภาพยนตร์มีรายได้ 80 ล้านดอลลาร์สหรัฐจากงบประมาณ 60 ล้านดอลลาร์สหรัฐ ทำให้นักวิเคราะห์หลายคนมอง "ซินแบด" เป็นบ็อกซ์ออฟฟิศบอมบ์ ทำให้ดรีมเวิกส์ขาดทุนจากภาพยนตร์หลายเรื่องถึง 125 ล้านดอลลาร์ ซึ่งเกือบทำให้สตูดิโอล้มละลาย ภาพยนตร์นี้กลายเป็นภาพยนตร์แอนิเมชันดรีมเวิกส์เรื่องสุดท้ายที่ใช้แอนิเมชันแบบดั้งเดิมจนถึงทุกวันนี้ เนื่องจากทางสตูดิโอละทิ้งและยุติการผลิตเพื่อสนับสนุนแอนิเมชันคอมพิวเตอร์ต่อ อย่างไรก็ตาม ดรีมเวิกส์นำแอนิเมชันสองมิติกลับมาในภาพยนตร์สั้น 5 นาทีชื่อ "เบิร์ดคาร์มา" ใน ค.ศ. 2018 และเคยเป็นภาพยนตร์ที่ประสบความล้มเหลวครั้งใหญ่ที่สุดของ Dreamworks Animation จนกระทั่งมีการเผยแพร่ "ห้าเทพผู้พิทักษ์" และ "รูบี้ สาวน้อยอสูรทะเล" ใน ค.ศ. 2012 และ 2023 ตามลำดับ
ซอดองโย สายใยรักสองแผ่นดิน

ซอดองโย สายใยรักสองแผ่นดิน (서동요) เป็นละครอิงประวัติศาสตร์ของสถานีโทรทัศน์เอสบีเอสประเทศเกาหลีใต้ เป็นละครที่บอกเล่าชีวประวัติของพระเจ้ามู กษัตริย์พระองค์ที่ 30 แห่งแพ็กเจ โดยได้กล่าวถึงเรื่องราวการต่อสู้ การเผชิญอุปสรรค เพื่อก้าวเข้าสู่บัลลังก์จนเป็นผลสำเร็จ และเรื่องราวความรักของพระองค์กับองค์หญิงซันวา ธิดาแห่งกษัตริย์ชิลลา จนเป็นต้นกำเนิดของบทเพลง "ซอดองโย" ละครโทรทัศน์เรื่องนี้ได้เริ่มออกอากาศที่เกาหลีเมื่อวันที่ 5 ตุลาคม 2005 จนถึงวันที่ 21 มีนาคม 2006 จำนวนทั้งสิ้น 55 ตอน
พระกาล

พระกาฬไชยศรี หรือ พระกาล คติการบูชาพระกาลนั้นรับเอามาแต่อินเดียดั้งเดิม นิยมเรียก "พระกาลพระกุลี" หรือ "พระกาลกุลี" โดยดั้งเดิมจะนับถือพระกาลคู่กับพระกาลี ต่อมาภายหลังเรียกเพี้ยนเป็น "กุลี" ไป ต่อมาถึงสมัยรัตนโกสินทร์ ทีจะเห็นสร้อย "กลี" ฟังดูน่ากลัวนัก จึงเปลี่ยนสร้อยเสียใหม่ให้เป็น "ไชยศรี" ใช้เป็นทางราชการมาเห็นจะราวในสมัยรัชกาลที่สี่ ดังปรากฏในประกาศถือน้ำนั้นแต่คนทั่ว ๆ ไปก็จะเรียก "พระกาฬ" เฉย ๆ ตั้งแต่นั้น แต่คติการบูชาพระกาลยังคงอยู่โดยผสมกับคติความเชื่อพื้นถิ่นในไทย คือ ตากะลายายกะลีแทน
รูปเคารพของพระกาฬไชยศรีของไทยตั้งอยู่ภายในศาลหลักเมืองกรุงเทพมหานคร
ตำนานจอมกษัตริย์เทพสวรรค์

ตำนานจอมกษัตริย์เทพสวรรค์  เป็นละครโทรทัศน์แนวแฟนตาซีประวัติศาสตร์ของเกาหลีใต้ปี 2007 นำแสดงโดย แพ ยง-จุน, อี จี-อา, มุนโซรี และชเวมินซู กำกับการแสดงโดย Kim Jong-hak และเขียนบทโดย Song Ji-na ออกอากาศทาง Munhwa Broadcasting System หรือ เอ็มบีซี ตั้งแต่วันที่ 11 กันยายนถึง 5 ธันวาคม 2550 ในวันพุธและพฤหัสบดี เวลา 21:55 น. จำนวน 24 ตอน
อิงจากตำนานของ ทันกุน และ พระเจ้าควังแกโทมหาราช แห่ง โคกูรยอ เรื่องราวยังเพิ่มองค์ประกอบที่เป็นตำนานของสัญลักษณ์ทั้งสี่ที่ปรากฎในรูปแบบแฟนตาซีในฐานะผู้พิทักษ์ทั้งสี่ที่รับใช้ราชาแห่ง จูชิน แพได้รับเงิน 250 ล้านวอนต่อตอน ซึ่งเป็นเงินค่าตัวสูงสุดในปัจจุบันสำหรับนักแสดงละครเกาหลี
เสือขาว

บทความนี้เป็นบทความเกี่ยวกับ "เสือขาว (สัตว์ในปกรณัม) " หากต้องการดูบทความเสือขาวที่เป็นสัตว์ ดูที่ "เสือขาวเบงกอล"
เสือขาว (;) เป็นหนึ่งในสี่เทพศักดิ์สิทธิ์ประจำทิศตะวันตก และฤดูใบไม้ร่วง เป็นสัตว์วิเศษของจีน เป็นเทพแห่งสงครามและการต่อสู้ เป็นตัวแทนของอำนาจบารมีและความเคารพยำเกรง เป็นเจ้าแห่งสัตว์ป่า สัตว์สี่เท้า สัตว์นักล่าทั้งมวล ในสมัยโบราณเสือขาวถูกใช้เป็นชื่อของหน่วยกำลังรบ เป็นตราสัญลักษณ์ของกองทัพ เป็นสัญลักษณ์ให้โชค ในงานหัตถกรรมต่างๆ นิยมให้เสือขาวคู่กับมังกรเขียว 
จุดกำเนิด.
เชื่อกันว่า เสือขาวเป็นเพียงสัตว์ในตำนาน ในสมัยราชวงศ์ฮั่น ผู้คนเชื่อว่าเสือขาวเป็นราชาของปีศาจ มีอายุยืนมาก ตำนานได้กล่าวไว้ว่าคราใดที่เสือขาวมีอายุ 500 ปีมันจะลงมาเกิดครั้งหนึ่ง หางของมันจะกลายเป็นสีขาวทั้งหมด และจะเกิดเป็นมนุษย์ในช่วงที่มีจักรพรรดิจีนปกครองอาณาจักรด้วยความเป็นธรรมอย่างที่สุด เพื่อสร้างสันติสุขให้กับโลก
"คัมภีร์แห่งถัง" กล่าวถึงการลงมาเกิดของเสือขาวไว้ว่า เสือขาวได้ลงมาเกิดเป็นแม่ทัพในรัชสมัยของจักรพรรดิถังไท่จง นามว่า หลัวเชิง และมังกรเขียวได้ลงมาเกิดเป็นแม่ทัพ ต้านซยฺงซิน ทั้งสองทำสัญญาเป็นพี่น้องร่วมสาบานกับฉิน ชูเป่า เชิ่งจือเจี๋ย และยูฉือ จิงเต้อ และเชื่อว่าหลังจากตายแล้วได้ไปเกิดใหม่ในสมัยราชวงศ์ถัง และ ราชวงศ์เหลียว เสือขาวเป็นเซวฺย์ เหรินกุ้ย และมังกรเป็นเจ้าชายเหอ ซูเหวิน ทั้งสองคนเป็นศัตรูกัน
เสือขาวกับการกำหนดหมู่ดาว.
ภายในสุสานยุคจั้นกั๋ว (ราว 433 ปีก่อนคริสตกาล) แห่งหนึ่งในมณฑลหูเป่ย ได้มีการขุดพบภาพวาดของหมู่ดาว 28 ดวงกับมังกรเขียวและเสือขาวบนภาชนะเคลือบใบหนึ่ง จึงมีหลักฐานที่แสดงว่า การกำหนดหมู่ดาวของจีนได้มีมานานแล้ว และถูกกำหนดโดยเทพทั้งสี่
เหอ เจียจิ้ง

เหอ เจียจิ้ง (พินอิน: Hé Jiājìng; เกิด 29 ธันวาคม ค.ศ. 1959) เป็นนักแสดงและนักร้องชาวฮ่องกง เขาเป็นที่รู้จักจากบทบาท จั่น เจา ในซีรีส์ทางโทรทัศน์ของไต้หวันและจีนแผ่นดินใหญ่เรื่อง "เปาบุ้นจิ้น" ตั้งแต่ปี 1993 ถึง 2012 และยังเป็นที่รู้จักจากบทบาทในภาพยนตร์และซีรีส์อื่นๆ อีกด้วย ปัจจุบันเขาเป็นนักธุรกิจ
ประวัติ.
เหอ เจียจิ้ง เกิดวันที่ 29 ธันวาคม ค.ศ. 1959 ที่ฮ่องกง บิดามารดาแยกทางกันตั้งแต่เขายังเด็ก คุณยายของเหอจึงเลี้ยงดูเขาต่อมา หลังจากคุณยายเสียชีวิตลง เหอเดินทางไปเรียนต่อที่วิทยาลัยนอริช ประเทศอังกฤษ พร้อมกับทำงานต่าง ๆ เพื่อหารายได้ระหว่างเรียน เขาเคยกล่าวเอาไว้ว่า ตัวเขาเองไม่เคยเลือกงาน ขอเพียงเป็นงานที่สุจริต ก็จะรับทำทั้งนั้น ไม่ว่าจะเป็นงานล้างจาน หรือแม้แต่งานเก็บศพก็ตาม ระหว่างนั้นทางอังกฤษเพิ่มค่าครองชีพ เหอคำนวณว่ารายรับจากการทำงาน คงไม่เพียงพอกับค่าเล่าเรียน ดังนั้นจากเดิมที่ตั้งใจว่าจะเรียน 4 ปี จึงต้องลดลงเหลือเพียง 2 ปี จากนั้นจึงเดินทางกลับฮ่องกง
เหอชอบเล่นกีฬาฟุตบอลเป็นอย่างมาก เคยเป็นนักฟุตบอลของมหาวิทยาลัยในระหว่างศึกษา หลังจากกลับฮ่องกง จึงตั้งใจสมัครเป็นนักฟุตบอลทีมชาติ แต่ปรากฏว่าไม่ผ่านการคัดเลือก จึงไปเรียนการแสดงที่มหาวิทยาลัยปักกิ่งและมีผู้แนะนำให้ลองสมัครเป็นนักแสดง ขณะนั้นเอทีวีกำลังเปิดรับสมัครอยู่ ปรากฏว่าผ่านการคัดเลือก เป็นนักแสดงในที่สุด หลังจากนั้น เหอแสดงภาพยนตร์ และละครโทรทัศน์หลายเรื่อง ตั้งแต่ปี พ.ศ. 2525 จนขึ้นเป็นพระเอกอันดับหนึ่งของทางสถานีโทรทัศน์เอทีวี และออกอัลบั้มร้องเพลงเป็นของตนเอง แต่เหอกลับมีชื่อเสียง เพียงระดับหนึ่งเท่านั้น เมื่อหมดสัญญาจากทางฮ่องกง เขาก็ออกเดินทางไปยังไต้หวัน โดยไม่ต่อสัญญา สำหรับผลงานเรื่องสุดท้ายในฝั่งฮ่องกง คือละครโทรทัศน์ชุด "ขี่พายุดาบเทวดา" (ซึ่งต่อมาภายหลังจึงกลับมาเป็นที่นิยม เมื่อละครชุด "เปาบุ้นจิ้น" ซึ่งเหอร่วมแสดง ประสบความสำเร็จอย่างสูง)
เมื่อย้ายไปรับงานแสดงที่ไต้หวัน เหอแสดงละครโทรทัศน์เรื่องแรกคือ "งักฮุย" เมื่อปี พ.ศ. 2533 ก่อนมาประสบความสำเร็จสูงสุด จากบทองครักษ์วังหลวง จั่น เจา ในละครชุด "เปาบุ้นจิ้น" ซึ่งออกฉายครั้งแรกเมื่อปี พ.ศ. 2536 ซึ่งความสำเร็จนี้ ส่งผลมายังประเทศไทย ขณะที่ละครชุดนี้ มาออกอากาศครั้งแรกทางสถานีวิทยุโทรทัศน์ไทยทีวีสีช่อง 3 เมื่อปี พ.ศ. 2537 ทำให้เขามีโอกาสมาแสดงคอนเสิร์ตในประเทศไทย และบันทึกเทปให้สัมภาษณ์ในรายการทไวไลท์โชว์ ของไตรภพ ลิมปพัทธ์ รวมถึงถ่ายทำภาพยนตร์โฆษณาขนมขบเคี้ยว ทางสถานีโทรทัศน์ในประเทศไทย เมื่อปี พ.ศ. 2538
สำหรับผลงานการแสดงในระยะหลัง เหอมีผลงานภาพยนตร์เรื่อง "ฟงอวิ๋น ขี่พายุทะลุฟ้า 2" ซึ่งถ่ายทำในประเทศไทย ซึ่งออกฉายในปลายปี พ.ศ. 2552 โดยรับบทเป็น บ่เมี้ย หรือ บุรุษนิรนามชุดดำ สำหรับชีวิตส่วนตัวของเหอ ยังคงครองตัวเป็นโสดจนถึงปัจจุบัน
โรงเรียนเทศบาลวัดเกษมจิตตาราม

โรงเรียนเทศบาลวัดเกษมจิตตาราม (อนุบาลศึกษาพัฒนาการ) เป็นโรงเรียนระดับอนุบาลศึกษา ตั้งอยู่ที่ ตำบลท่าอิฐ อำเภอเมืองอุตรดิตถ์ จังหวัดอุตรดิตถ์ สังกัดเทศบาลเมืองอุตรดิตถ์ เดิมโรงเรียนเทศบาลวัดเกษมจิตตาราม (อนุบาลศึกษาพัฒนาการ) เป็นโรงเรียนระดับประถมศึกษาและระดับก่อนประถมศึกษา (ปฐมวัย) ในปัจจุบัน โรงเรียนได้เปลี่ยนการเปิดการสอนเฉพาะระดับอนุบาลศึกษา ระดับก่อนประถมศึกษา (ปฐมวัย) เมื่อปี พ.ศ. 2553
ประวัติโรงเรียน.
โรงเรียนเทศบาลวัดเกษมจิตตาราม ตั้งขึ้นเมื่อวันที่ 1 กันยายน 2476 แต่เดิมอาศัยศาลาวัดเป็นที่เรียน
มีชื่อว่า “โรงเรียนประชาบาลท่าอิฐ” หรือเรียกชื่อตามวัดว่า “โรงเรียนวัดม่อนศัลยพงษาราม” และเมื่อวัดเปลี่ยนชื่อเป็นวัดเกษมจิตตาราม โรงเรียนจึงเปลี่ยนชื่อเป็น “โรงเรียนวัดเกษมจิตตาราม” ตั้งแต่ พ.ศ. 2482 เป็นต้นมา ต่อมา พ.ศ. 2496 เจ้าอาวาสวัด พ่อค้า ประชาชน เจ้าหน้าที่อำเภอ ได้ร่วมมือกันหาเงินสมทบกับงบประมาณก่อสร้างอาคารเรียนเป็นเอกเทศ และได้ย้ายมาเรียน เมื่อวันที่ 27 กุมภาพันธ์ พ.ศ. 2498 ซึ่งเป็นอาคารเรียนแบบ ป. 1 ข. เพียงหลังเดียว วันที่ 1 ตุลาคม พ.ศ. 2520 เทศบาลเมืองอุตรดิตถ์ ได้รับโอนโรงเรียนไปขึ้นตรงต่อเทศบาลเมืองอุตรดิตถ์ กรมการปกครอง กระทรวงมหาดไทย เปิดสอนตั้งแต่ชั้นอนุบาล 1 ถึงชั้นประถมศึกษาปีที่ 6
ปี พ.ศ. 2525 คณะกรรมการศึกษาและศิษย์เก่า บริจาคเงินสมทบกับเทศบาล เพื่อจัดซื้อที่ดิน จำนวน 2 ไร่ 1 งาน 34 ตารางวา ในราคา 230,000 บาท และกรมการปกครองได้อนุมัติเงินจำนวน 2,000,000 บาท ก่อสร้างอาคารเรียนคอนกรีต 2 ชั้น 1 หลัง จำนวน 8 ห้องเรียน
ปี พ.ศ. 2539 ได้รับงบประมาณก่อสร้างอาคารเรียนคอนกรีต 3 ชั้น จำนวน 12 ห้องเรียน วันที่ 1 สิงหาคม พ.ศ. 2543 ก่อสร้างอาคารอเนกประสงค์ โดยงบประมาณเทศบาลเมืองอุตรดิตถ์ จำนวน 3,000,000 บาท
ปี พ.ศ. 2544 เทศบาลเมืองอุตรดิตถ์จัดสรรงบประมาณ จำนวน 400,000 บาท เพื่อปรับปรุงสนามกีฬาพร้อมอัฒจรรย์ สำหรับชมกีฬาด้ายติดอาคารอเนกประสงค์
ปี พ.ศ. 2545 ได้รับงบประมาณก่อสร้างอาคารศูนย์วิชาชีพโดยต่อเติมจากอาคารอเนกประสงค์ 1 ชั้น จำนวน 2 ห้อง เป็นเงิน 800,000 บาท - ได้รับบริจาคเงินจำนวน 200,000 บาท ในการปรับปรุงและจัดทำห้องศูนย์วิจัยและพัฒนาการศึกษาจากคุณแม่เชื้อ บัวเลิศ 
ปี พ.ศ. 2548 ได้รับงบประมาณต่อเติมโรงรถสำหรับนักเรียนด้านหลังอาคาร 2 จากเทศบาลเมืองอุตรดิตถ์เป็นเงิน 200,000 บาท
ปี พ.ศ. 2549 ได้รับงบประมารจากกรมส่งเสริมการปกครองท้องถิ่น ปรับปรุงพื้นอาคารอเนกประสงค์ชั้นล่าง เป็นพื้นปูกระเบื้อง เป็นเงิน 240,000 บาท สร้างห้องน้ำห้องส้วมสำหรับนักเรียน 1 หลัง เป็นเงิน 300,00 บาท เทศบาลจ่ายสมทบอีก 85,000 บาท
ปัจจุบันโรงเรียนเทศบาลวัดเกษมจิตตาราม มีอาคารเรียน 2 หลัง อาคารอเนกประสงค์ 1 หลัง โรงอาหาร 1 หลัง อาคารพิพิธภัณฑ์พื้นบ้าน 1 หลัง ห้องน้ำ 2 หลัง
ในวันที่ 1 เมษายน 2553 โรงเรียนเทศบาลวัดเกษมจิตตาราม ได้เปลี่ยนจากโรงเรียนประถมศึกษา เป็นโรงเรียนอนุบาล จัดการศึกษาระดับอนุบาล 1 - 3 เปลี่ยนชื่อเป็น โรงเรียนเทศบาลวัดเกษมจิตตาราม (อนุบาลศึกษาพัฒนาการ)
สัญลักษณ์ของโรงเรียนเทศบาลวัดเกษมจิตตาราม.
สีประจำโรงเรียนเทศบาลวัดเกษมจิตตาราม.
สีส้ม (สีแสด)- สีขาว
คณะบริหารธุรกิจและศิลปศาสตร์ มหาวิทยาลัยเทคโนโลยีราชมงคลล้านนา

คณะบริหารธุรกิจและศิลปศาสตร์ มหาวิทยาลัยเทคโนโลยีราชมงคลล้านนา ก่อตั้งเมื่อปี พ.ศ. 2549 มีวัตถุประสงค์เพื่อจัดการเรียนการสอนสาขาศิลปศาสตร์ และบริหารธุรกิจ มีสำนักงานตั้งอยู่เลขที่ 128 ถนนห้วยแก้ว อำเภอเมือง จังหวัดเชียงใหม่
การจัดการเรียนการสอน.
คณะบริหารธุรกิจและศิลปศาสตร์ เปิดทำการเรียนการสอนใน 2 ระดับ คือ ระดับประกาศนียบัตรวิชาชีพ (ปวส.) และระดับปริญญาตรี โดยมีการเรียนการสอนใน 6 เขตพื้นที่ คือ เชียงใหม่ (ส่วนกลาง) เชียงราย ลำปาง น่าน ตาก และพิษณุโลก มีจำนวนนักศึกษา 4,508 คน
หน่วยงานของนักศึกษา.
มหาวิทยาลัยเทคโนโลยีราชมงคลล้านนา ได้กำหนดให้มีองค์กรของนักศึกษาในระดับคณะ เพื่อเป็นศูนย์กลางการประสานงาน และการดำเนินกิจกรรมของนักศึกษา ได้แก่
เฉิน ฮุ่ยหลิน

เฉิน ฮุ่ยหลิน  หรือในชื่อภาษาอังกฤษว่า เคลลี่ เฉิน ดารานักร้องนักแสดงสาวชาวฮ่องกง มีชื่อเดิมว่า เฉิน ฮุ่ยเหวิน และใช้ชื่อภาษาอังกฤษเดิมว่า วิเวียน (Vivien) เกิดเมื่อวันที่ 13 กันยายน พ.ศ. 2515 (ค.ศ. 1972) ที่ฮ่องกง เมื่อยังเล็กเธอเคยเรียนที่โรงเรียนโรสซารี่ฮิลล์ ก่อนจะไปเรียนต่อชั้นมัธยมปลายที่ญี่ปุ่น ก่อนที่จะไปเรียนต่อด้านกราฟิก ดีไซน์ ที่นิวยอร์ก ในปี พ.ศ. 2537 จากนั้นจึงเดินทางกลับมายังฮ่องกง ช่วงนี้เองเพื่อนของเธอได้แนะนำให้รู้จักกับผู้จัดการคนปัจจุบัน และชักนำเธอไปลองเทสต์เสียง จนได้เซ็นสัญญาเป็นนักร้องภายใต้สังกัด UMG นับเป็นการเปิดประตูให้เธอก้าวเข้าสู่วงการบันเทิงฮ่องกงอย่างเต็มตัว 
เริ่มเข้าสู่วงการได้ไม่นาน เฉิน ฮุ่ยหลินก็สามารถคว้ารางวัลนักร้องดาวรุ่งมาได้สำเร็จ แถมยังได้รางวัลนักร้องหญิงยอดนิยม ในงานแจกรางวัลแผ่นเสียงทองคำติดต่อกัน 2 ปีซ้อนในปี พ.ศ. 2542 และ พ.ศ. 2543 นอกจากนี้ยังคว้ารางวัลนักร้องหญิงฮ่องกงที่ได้รับการตอบรับดีทั่วเอเชีย 6 ปีซ้อนตั้งแต่ปี พ.ศ. 2544 - พ.ศ. 2549 และรางวัลอื่น ๆ อีกมากมาย และได้รับเลือกให้ร้องเพลงประกอบละคร แดจังกึม ภาคภาษาจีนอีกด้วย 
ด้านงานการแสดง เธอมีบทบาทที่น่าจดจำจากการรับบทเป็น ดร.ลี จิตแพทย์สาวผู้บำบัด เหยิน (รับบทโดย เหลียง เฉาเหว่ย) ใน "Infernal Affairs"
ด้านชีวิตส่วนตัว สมรสกับคู่หมั้นนักธุรกิจที่คบหาดูใจกันมาอย่างยาวนานถึง 16 ปี ชื่อ อเล็กซ์ เฉิน เจี้ยนห้าว ทั้งคู่มีบุตรชายด้วยกันสองคน และเมื่อเดือนมีนาคม พ.ศ. 2554 เธอได้แท้งลูกฝาแฝดไป หลังจากท้องมาได้ 5 เดือน
องค์การความร่วมมืออิสลาม

องค์การความร่วมมืออิสลาม  อดีตมีชื่อว่า องค์การการประชุมอิสลาม (Organisation of the Islamic Conference) เป็นองค์การระหว่างประเทศที่จัดตั้งใน ค.ศ. 1969 ประกอบด้วย 57 รัฐสมาชิก แบ่งเป็นประเทศที่มีมุสลิมเป็นส่วนใหญ่ 48 ประเทศ องค์การนี้ระบุว่าตนเป็น "เสียงส่วนรวมของโลกมุสลิม" และทำงานเพื่อ "ปกป้องและป้องกันผลประโยชน์ของโลกมุสลิมด้วยการสนับสนุนสันติภาพสากลและความปรองดอง"
ทาง OIC มีคณะผู้แทนถาวรในสหประชาชาตืและสหภาพยุโรป ภาษาทางการของ OIC คือภาษาอาหรับ, อังกฤษ และฝรั่งเศส รัฐสมาชิกทั้งหมดมีประชากรรวมมากกว่า 1.8 พันล้านคนใน ค.ศ. 2015 ซึ่งมีจำนวนต่ำกว่าหนึ่งส่วนสี่ของประชากรโลก
โอไอซีมีบทบาทในประเทศไทยในกรณีพื้นที่ 3 จังหวัดชายแดนภาคใต้ ภายหลังการเกิดเหตุการณ์ความไม่สงบในพื้นที่ โดยส่งตัวแทนมาสังเกตการณ์เก็บข้อมูลในพื้นที่
ประวัติ.
ณ วันที่ 21 สิงหาคม ค.ศ. 1969 เกิดเหตุเพลิงไหม้ที่มัสยิดอัลอักศอในเยรูซาเลม อะมีน อัลฮุซัยนี อดีตมุฟตีแห่งเยรูซาเลม เรียกการลอบวางเพลิงนี้เป็น "อาชญากรรมของชาวยิว" และเรียกร้องให้ประมุขแห่งรัฐมุสลิมทั้งหมดจัดประชุมสุดยอด ไฟไหม้ที่ "ทำลายหลังคาไม้เก่าบางส่วนและมินบัรอายุ 800 ปี" ทางอิสราเอลกล่าวหาว่าเป็นอาการป่วยทางจิตของผู้กระทำความผิดที่เป็นนักมูลฐานนิยมคริสเตียนชาวออสเตรเลียนามว่าเดนิส ไมเคิล โรฮาน และทางการประชุมอิสลามระบุเป็นความผิดของขบวนการกับลัทธิไซออนิสต์เป็นการทั่วไป
ในวันที่ 25 กันยายน ค.ศ. 1969 การประชุมอิสลาม ซึ่งเป็นการประชุมสุดยอดของตัวแทนจาก 24 ประเทศที่มีประชากรส่วนใหญ่เป็นมุสลิม (ตัวแทนส่วนใหญ่เป็นประมุขแห่งรัฐ) จัดขึ้นที่ราบัต ประเทศโมร็อกโก โดยมีมติออกมาว่า
รัฐบาลมุสลิมจะปรึกษากันเพื่อส่งเสริมความร่วมมืออย่างใกล้ชิดและให้ความช่วยเหลือซึ่งกันและกันทั้งในด้านเศรษฐกิจ วิทยาศาสตร์ วัฒนธรรม และจิตวิญญาณ โดยได้รับแรงบันดาลใจจากคำสอนอันเป็นอมตะของศาสนาอิสลาม
6 เดือนต่อมาในเดือนมีนาคม ค.ศ. 1970 จึงได้มีการจัดการประชุมรัฐมนตรีต่างประเทศอิสลามครั้งแรกที่ญิดดะฮ์ ประเทศซาอุดีอาระเบีย
ต่อมาใน ค.ศ. 1972 จึงมีการจัดตั้งองค์การการประชุมอิสลาม (OIC, ภายหลังเป็นองค์การความร่วมมืออิสลาม) ขึ้น
รัฐสมาชิก.
องค์การความร่วมมืออิสลามมีสมาชิก 57 ประเทศ ในจำนวนนี้มี 56 ที่เป็นรัฐสมาชิกสหประชาชาติ (ยกเว้นปาเลสไตน์) บอสเนียและเฮอร์เซโกวีนา, สาธารณรัฐแอฟริกากลาง, ไทย, รัสเซีย และนอร์เทิร์นไซปรัส (ภายใต้ชื่อ "รัฐไซปรัสของตุรกี") เป็นรัฐสังเกตการณ์ และกลุ่มกับองค์การอื่น ๆ ก็สามารถเป็นผู้สังเกตการณ์ได้
พรรคอาปริสตาเปรู

พรรคอาปริสตาเปรู  หรือ พันธมิตรประชาชนปฏิวัติอเมริกา  เป็นพรรคการเมืองในประเทศเปรู
พันธมิตรประชาชนปฏิวัติอเมริกา ก่อตั้งในปีพ.ศ. 2467 โดยบิกตอร์ ราอูล อายา เด ลา ตอร์เร ในปีพ.ศ. 2528 อาลัน การ์ซีอาได้ขึ้นดำรงตำแหน่งประธานาธิบดี เป็นครั้งแรกของพรรค การ์ซีอาได้ขึ้นเป็นประธานาธิบดีอีกครั้งในปีพ.ศ. 2549 และเป็นผู้นำคนปัจจุบันของประเทศเปรู
เวทีไท

เวทีไท เป็นรายการทอล์กโชว์รายการสดและถ่ายทอดสดคอนเสิร์ตเพลงลูกทุ่ง ผลิตโดย บริษัท เอเชีย เทเลวิชั่น แอนด์ มีเดีย จำกัด (ก่อนหน้านั้น ผลิตโดย บริษัท มีเดีย ออฟ มีเดียส์ จำกัด (มหาชน)) โดยเริ่มถ่ายทอดสดทุกวันเสาร์ เวลา 17.30 - 19.00 น. ทางช่อง 9 อ.ส.ม.ท. ตั้งแต่วันที่ 4 ตุลาคม 2540 ต่อมาในช่วงที่มีการเปลี่ยนผ่านจากช่อง 9 อ.ส.ม.ท. เป็น "โมเดิร์นไนน์ทีวี" ได้ย้ายเวลาไปเป็น 16.30 - 18.00 น. ตั้งแต่วันที่ 5 เมษายน 2546 จนถึงวันที่ 25 กันยายน 2547 (เหตุที่ต้องย้ายเวลาเนื่องจากมีละครซิทคอม "บางรักซอย 9" ที่ผลิตโดย เอ็กแซ็กท์-ซีเนริโอ มาออกอากาศในเวลา 18.00 น.) จากนั้นก็ต้องยุติการออกอากาศชั่วคราว เนื่องจากมีละครเรื่อง ตีลังกาท้าฝัน และรายการคำพิพากษา ที่ผลิตโดยเวิร์คพอยท์ เอ็นเทอร์เทนเมนท์ มาออกอากาศในช่วงเวลาของเวทีไท ตั้งแต่วันที่ 2 ตุลาคม 2547
ต่อมาเวทีไทกลับมาออกอากาศอีกครั้งทางททบ.5 ถ่ายทอดสดทุกเย็นวันเสาร์ เวลา 18.00 - 19.00 น. ตั้งแต่วันที่ 7 มกราคม 2549 และยุติการออกอากาศเมื่อวันที่ 31 ธันวาคม 2554
รูปแบบของรายการนี้ยังยึดหลักเป็นการสัมภาษณ์และการแสดงคอนเสิร์ตของศิลปินเพลงลูกทุ่งที่เพิ่งมีผลงานเพลงออกสู่ท้องตลาด และในบางครั้งจะเชิญศิลปินเพลงรุ่นเก่ามาร่วมรายการ หรือในบางโอกาสจะจัดคอนเสิร์ตเป็นกรณีพิเศษ มีการสัญจรไปแสดงตามสถานที่ต่างๆ ทั่วประเทศ เพื่อให้ผู้ชมได้ใกล้ชิดกับรายการเวทีไทมากยิ่งขึ้น ด้วยเวทีที่ถูกตกแต่งอย่างวิจิตรอลังการ ซึ่งยังคงเป็นเอกลักษณ์ของรายการมาจนถึงปัจจุบัน
เวทีประจำรายการเวทีไท เริ่มแรกใช้ลานอเนกประสงค์ ตลาดไท รังสิต ต.คลองหนึ่ง อ.คลองหลวง จ.ปทุมธานี ต่อมาเมื่อปี 2541 ได้ย้ายไปที่ลานบันเทิง ศูนย์การค้าเดอะมอลล์ บางแค แขวงบางแคเหนือ เขตบางแค กรุงเทพมหานคร พอถึงปี 2551 ได้ย้ายไปที่ลานอเนกประสงค์ศูนย์การค้าพระประแดงพลาซ่า ต.บางพึ่ง อ.พระประแดง จ.สมุทรปราการ ต่อมาได้ย้ายเวทีมาอยู่ที่ลานอเนกประสงค์ ศูนย์การค้าพระประแดงอาเขต ต.บางพึ่ง อ.พระประแดง จ.สมุทรปราการ จนกระทั่งออกอากาศเทปสุดท้าย
ทว่า หลังจากได้ยุติการออกอากาศรายการเวทีไทลงในปี 2554 ได้มีการเปิดช่องรายการสถานีโทรทัศน์เวทีไทขึ้น ทางจานดาวเทียมพีเอสไอ , จีเอ็มเอ็ม แซท และเคเบิลท้องถิ่น โดยเป็นการผลิตรายการต่างๆ เพื่อคนรักษ์ลูกทุ่ง และยังมีการนำคอนเสิร์ตเวทีไท มาออกอากาศซ้ำ (สถานีเวทีไท ออกอากาศเต็มรูปแบบ เมื่อเดือนสิงหาคม 2555 แต่ปัจจุบัน ได้ยุติการออกอากาศ ในปี 2558)
อนึ่ง "เวทีไท" เคยจัดทำรายการวิทยุที่คลื่นเอฟเอ็ม 90.0 เมกะเฮิร์ตซ์ อีกหนึ่งช่องทาง โดยเริ่มมาตั้งแต่ปี 2542 ถึงปี 2546 และยังได้จัดตั้ง "มูลนิธิเวทีไท" เพื่อส่งเสริมและช่วยเหลือคนในวงการเพลงคลาสสิกและลูกทุ่งขึ้นมาอีกด้วย
ครุยวิทยฐานะไทย

ครุยวิทยฐานะไทย เป็นชุดพิธีการซึ่งสถาบันอุดมศึกษาในประเทศไทยโดยถือรับธรรมเนียมปฏิบัติมาจากพิธีการสำเร็จการศึกษาของสถาบันอุดมศึกษาทางตะวันตก ปัจจุบันครุยวิทยฐานะใช้ในพิธีพระราชทานปริญญาบัตรเพื่อแสดงถึงปริญญาวิทยฐานะที่ได้จากการสำเร็จการศึกษา
ครุยวิทยฐานะสำหรับสถาบันอุดมศึกษาของรัฐจะกำหนดไว้ในพระราชกฤษฎีกาหรือกฎหมายอื่น ส่วนสถาบันอุดมศึกษาของเอกชนกำหนดไว้ในข้อบังคับของตน การใช้ครุยวิทยฐานะสำหรับมหาวิทยาลัยรัฐโดยไม่ชอบนั้นมีโทษ
อนึ่ง มีการเข้าใจผิดว่าครุยวิทยฐานะไทยเป็นเป็นเสื้อครุยที่ได้รับพระราชทานจากพระมหากษัตริย์ไทย ซึ่งมีเพียงจุฬาลงกรณ์มหาวิทยาลัยเท่านั้นที่ได้รับพระราชทานพระบรมราชานุญาตจากพระบาทสมเด็จพระมงกุฎเกล้าเจ้าอยู่หัว ภายหลังจากการก่อตั้งมหาวิทยาลัยวิชาธรรมศาสตร์และการเมือง สถาบันอุดมศึกษาอื่น ๆ จึงได้ออกแบบครุยวิทยฐานะขึ้นเองโดยไม่ต้องขอพระราชทาน แต่ถูกเข้าใจผิดว่าครุยวิทยฐานะไทยทั้งหมดเป็นของพระราชทานและให้ความสำคัญในมุมมองของความศักดิ์สิทธิ์ 
ประวัติ.
ประเทศไทยมีแนวคิดเกี่ยวกับการใช้ครุยวิทยฐานะในปี พ.ศ. 2457 โดยพระบาทสมเด็จพระมงกุฎเกล้าเจ้าอยู่หัวมีพระบรมราชานุญาตให้ผู้สำเร็จการศึกษาในชั้นบัณฑิตจากโรงเรียนข้าราชการพลเรือนของพระบาทสมเด็จพระจุลจอมเกล้าเจ้าอยู่หัวอยู่สามารถใช้ครุยเพื่อเป็นเกียรติยศได้ อย่างไรก็ตามในขณะนั้นโรงเรียนข้าราชการพลเรือนฯ จัดการเรียนการสอนได้เพียงระดับประกาศนียบัตรเท่านั้น จึงไม่มีการจัดสร้างเสื้อครุยเพื่อแสดงว่าเป็นผู้สำเร็จการศึกษาระดับปริญญาในขณะนั้น
เมื่อโรงเรียนข้าราชการพลเรือนของพระบาทสมเด็จพระจุลจอมเกล้าเจ้าอยู่หัวได้รับการประดิษฐานขึ้นเป็นจุฬาลงกรณ์มหาวิทยาลัยในปี พ.ศ. 2460 และสามารถจัดการศึกษาถึงระดับปริญญาได้เป็นผลสำเร็จเมื่อปี พ.ศ. 2471 ในรัชสมัยของพระบาทสมเด็จพระปกเกล้าเจ้าอยู่หัว จึงมีความคิดที่จะสร้างเสื้อครุยสำหรับบัณฑิตจุฬาฯ และออกเป็นพระราชกำหนดเสื้อครุยบัณฑิตของจุฬาลงกรณ์มหาวิทยาลัยในปี พ.ศ. 2473 ถือเป็นครั้งแรกที่มีการใช้ครุยวิทยฐานะสำหรับผู้สำเร็จการศึกษาระดับปริญญาในประเทศไทย
เมื่อประเทศไทยได้ขยายการศึกษาในระดับอุดมศึกษา สถาบันอุดมศึกษาต่าง ๆ จึงได้จัดสร้างครุยวิทยฐานะเป็นลักษณะเฉพาะของตนเองมาจนถึงปัจจุบัน
รูปแบบของครุยวิทยฐานะ.
ครุยวิทยฐานะไทยในปัจจุบันมีหลากหลายรูปแบบ ซึ่งแต่ละสถาบันอุดมศึกษาจะกำหนดรูปแบบของครุยวิทยฐานะให้มีลักษณะเฉพาะของตนเอง โดยสามารถจำแนกเป็นสองแบบหลัก ๆ ดังนี้
รูปแบบตามพระราชพิธีไทยแบบโบราณ.
ครุยวิทยฐานะรูปแบบนี้มีลักษณะคล้าย ๆ ชุดครุยพระยาแรกนา หรือขุนนางสมัยโบราณหรือที่เรียกว่าครุยเทวดา โดยจุฬาลงกรณ์มหาวิทยาลัยเป็นสถาบันอุดมศึกษาแห่งแรกที่ใช้ครุยวิทยฐานะในรูปแบบนี้ 
ครุยวิทยฐานะรูปแบบนี้สามารถแยกตามชนิดเนื้อผ้าและสีได้ดังนี้
รูปแบบตามแบบตะวันตก.
ครุยวิทยฐานะประเภทนี้มีลักษณะแบบครุยจะเป็นครุยคลุมใช้เนื้อผ้าทึบสีดำหรือสีอื่น ๆ อาจประดับฮูดหรือหมวกคล้ายกับครุยวิทยฐานะที่ใช้ในประเทศแถบตะวันตก โดยมหาวิทยาลัยธรรมศาสตร์เป็นสถาบันอุดมศึกษาแห่งแรกที่ใช้ครุยวิทยฐานะในรูปแบบนี้ ครุยวิทยฐานะรูปแบบนี้สามารถแยกลักษณะได้ดังนี้
ชมพูนุช ปิยธรรมชัย

ชมพูนุช ปิยธรรมชัย (เกิด 3 ตุลาคม พ.ศ. 2526) ชื่อเล่น เจี๊ยบ เป็นนักแสดงและพิธีกรชาวไทย อดีตนักแสดงสังกัดสถานีโทรทัศน์สีกองทัพบกช่อง 7 ปัจจุบันเป็นนักแสดงอิสระ 
ประวัติ.
ชมพูนุช ปิยธรรมชัย (ชื่อเล่น เจี๊ยบ) เกิดวันที่ 3 ตุลาคม พ.ศ. 2526 ที่กรุงเทพมหานคร เป็นลูกคนกลางในพี่น้อง 3 คน สำเร็จการศึกษาระดับชั้นอนุบาลจากโรงเรียนมีนบุรีศึกษา สำเร็จการศึกษาระดับชั้นประถมศึกษาจากโรงเรียนทรงวิทย์ศึกษา สำเร็จการศึกษาระดับชั้นมัธยมศึกษาปีที่ 1–4 จากโรงเรียนสตรีเศรษฐบุตรบำเพ็ญ สำเร็จการศึกษาระดับชั้นมัธยมศึกษาปีที่ 5 จากโรงเรียนทรงวิทย์ศึกษา สำเร็จการศึกษาระดับชั้นมัธยมศึกษาปีที่ 6 จากโรงเรียนบดินทรเดชา (สิงห์ สิงหเสนี) ๒ สำเร็จการศึกษาระดับปริญญาตรีจากคณะศิลปกรรมศาสตร์ เอกการแสดงและกำกับการแสดง มหาวิทยาลัยศรีนครินทรวิโรฒ (รุ่นเดียวกับ กรรณิการ์ วนะเกียรติกุล, ชลธิชา นวมสุคนธ์) และสำเร็จการศึกษาระดับปริญญาโทจากคณะนิเทศศาสตร์ สาขานิเทศธุรกิจ มหาวิทยาลัยธุรกิจบัณฑิตย์ ด้วยเกรดเฉลี่ย 3.39 เมื่อวันที่ 26 พฤศจิกายน พ.ศ. 2553
เข้าสู่วงการบันเทิงตั้งแต่อายุ 10 ขวบ โดยเริ่มเล่นละครเรื่อง ร่มฉัตร ต่อมาเป็น 1 ในหนุ่มสาวดัชชี่ ปี ค.ศ. 1997 รุ่นที่ 2 (รุ่นเดียวกับ อธิชาติ ชุมนานนท์) หลังจากนั้นมีผลงานละครมาโดยตลอดอย่างเช่น ตะวันทอแสง, มาหยารัศมี, ร่มฉัตร, พลังรัก, สาวน้อยร้อยมายา, กองร้อย 501, บ้านไร่เรือนตะวัน, ตั้งไข่ล้มพรหมไม่ลิขิต, รักเต็มร้อย, รักข้ามคลอง, กำนันหญิง, นะหน้าทอง, เบญจา..คีตา..ความรัก, อุ่นไอรัก, ลูกไม้หลากสี, มนต์รักลูกทุ่ง, เพลิงพายุ, สตรีที่โลกลืม เป็นต้น
ด้านชีวิตส่วนตัว เจี๊ยบ ชมพูนุช สมรสกับ ปูไข่ พงศ์สิรี บรรลือวงศ์ เมื่อวันที่ 9 พฤศจิกายน พ.ศ. 2567 หลังคบหาดูใจมากว่า 11 ปี
ไม่มีอะไรเกินฝัน - ทูบีนัมเบอร์วัน

"ไม่มีอะไรเกินฝัน - ทูบีนัมเบอร์วัน" คือเพลงป๊อปในโครงการ "ทูบีนัมเบอร์วัน" เพลงใหม่ ต่อจากเพลง "ทูบีนัมเบอร์วัน" ขับร้องโดยทูลกระหม่อมหญิงอุบลรัตนราชกัญญา สิริวัฒนาพรรณวดี เป็นผลงานเพลงที่ 5 ของพระองค์ และเป็นเพลงที่ 2 จากโครงการฯ
เพลง "ไม่มีอะไรเกินฝัน - ทูบีนัมเบอร์วัน" เป็นผลงานการประพันธ์ของสารภี ศิริสัมพันธ์ แต่งเนื้อหาโดยสีฟ้า และเรียบเรียงดนตรีโดย วรฤทธิ์ เล่ห์วิสุทธิ์ มีเนื้อหาให้กำลังใจแก่คนรุ่นใหม่ให้มีความมุ่งมั่นตั้งใจทำตามความฝันของตน และพยายามเดินหน้าสู่จุดมุ่งหมายที่ฝันไว้เพื่อเป็นที่หนึ่งโดยไม่พึ่งพายาเสพย์ติด 
มิวสิกวิดีโอ.
มิวสิกวิดีโอถ่ายทำที่อาคารสำนักงานคิงเพาเวอร์ ซอยรางน้ำ เมื่อวันที่ 8 ตุลาคม พ.ศ. 2550 ดูและการผลิตโดยสีฟ้า มีทีมงานจากจีเอ็มเอ็มแกรมมี่ช่วยในการผลิต และมีศิลปินและบุคคลที่เป็นตัวอย่างที่ดีในสังคมมาร่วมแสดงได้แก่ กอล์ฟ-ไมค์ พิชญะ-พิรัชต์ นิธิไพศาลกุล, แบงค์-ปรีติ บารมีอนันต์, พั้นช์-วรกาญจน์ โรจนวัชร, สืบศักดิ์ ผันสืบ, ธงชัย พจน์สเถียร, อดิศักดิ์ ดวงแก้ว, พิเชษฐ์ กรุงเกตุ, เอกเทศ เกตุเอี่ยว, ธัญลักษณ์ โชติพิบูลย์ศิป์, ทักษพร กิตติอัครเสถียร, เจนวิทย์ วงศ์บัญสิน, บวร หงษ์ศรีจินดา, พิสุทธิ์ พรนิมิตร 
เรื่องราวที่นำเสนอต้องการจะบอกกับวัยรุ่น ว่า ในเส้นทางความฝันสู่ความสำเร็จไม่ได้มาง่ายๆ เราจะประสบความสำเร็จเองได้ ต้องผ่านอุปสรรคต่างๆ อย่างในมิวสิกวิดีโอจะเห็นว่ามีบุคคลต่างๆ ทั้งศิลปิน นักกีฬา เด็กที่ชนะทางด้านวิชาการ ทุกคนต้องผ่านอุปสรรคผ่านทุกอย่างมาอย่างไม่ท้อถอย มีสติ 
รูปแบบและรายชื่อเพลง.
เพลงประชาสัมพันธ์โครงการ
เดทเมทัล

เดทเมทัล  เป็นแนวเพลงย่อยของเอกซ์ตรีมเมทัลเป็นแนวเพลงที่มีเอกลักษณ์ในการใช้เสียงบิดกีตาร์หนักๆ การใช้เสียงร้องอันแข็งกร้าว ที่มีเสียงต่ำ คำราม และใช้จังหวะและเมโลดี้ที่รวดเร็ว จังหวะอัดกลอง และมีโครงสร้างเพลงที่สลับซับซ้อน ที่มีการเปลี่ยนจังหวะดนตรีไปมา เนื้อหาเพลงส่วนมากมักเกี่ยวข้องกับเนื้อหาเชิงลบที่รุนแรงก้าวร้าวทุกอย่าง เช่นเรื่องเกี่ยวกับเลือด ศพ การฆาตกรรม การทรมาน การสังหารหมู่ การข่มขืน การกินเนื้อมนุษย์ เป็นต้น นอกจากนี้ยังมีเรื่องเกี่ยวกับการเมือง ศาสนา เรื่องราวปรัมปรา เวทมนตร์ ลัทธิซาตาน ในบางส่วนอีกด้วย
เดมเมทัลเกิดจากการผสมระหว่างแนวแทรชเมทัลที่เน้นจังหวะเพลงโดยรวมรวดเร็วและหนักตามแบบแผนของดนตรีเมทัล และแนวแบล็กเมทัล ในช่วงยุค 1980 ที่จังหวะรวดเร็วคล้ายแทรชแต่มีโครงสร้างเสียงริฟฟ์กีตาร์ที่ไม่ชัดเจน โดยมีวงที่บุกเบิกแรกๆและมีอิทธิพลต่อวงการเดทเมทัลในเวลาต่อมาเช่น เวนอม, เชลติกฟรอสต์, สเลเยอร์ และคลีเอเตอร์ จนในเวลาต่อมาก็เกิดวงทีริเริ่มแนวนี้ เช่น พอสเสสต์ และเดท รวมไปถึง โอบิทัวรี ออโทปไซ และมอร์บิดแองเจิล ซึ่งได้รับการยกย่องว่าเป็นผู้บุกเบิกในแนวนี้อย่างแท้จริง ในช่วงปลายยุคทศวรรษที่ 1980 และต้นทศวรรษที่ 1990 เดทเมทัลเริ่มมีสังกัดเพลงที่มีวงเดทเมทัลสังกัดอยู่อย่าง Earache Records และ Roadrunner Records หลังจากนั้นเดทเมทัลเริ่มมีการกระจาย แตกแยกสู่แนวย่อยอื่น
เดทเมทัลจัดได้ว่าเป็นหนึ่งในแนวที่สุดโต่งที่สุดและไม่เป็นที่นิยมในกระแสหลัก นอกจากนี้ยังอาจกล่าวได้ว่าเป็นแนวที่หนักที่สุดในบรรดาแนวดนตรีทั้งหมดที่มีในปัจจุบัน วงเดทเมทัลส่วนใหญ่มักทั้งมีค่ายเพลงและไม่มีค่ายเพลง ซึ่งส่วนมากมักจะเป็นวงดนตรีใต้ดิน ทำให้คอนเสิร์ตตามสถานที่ต่างๆมักถูกแบนจากรัฐบาลและประชาชนบางส่วน แต่ถึงอย่างไรก็ดีในปัจจุบันนี้แนวเดทเมทัลก็ได้เข้าสู่กระแสในระดับหนึ่ง ซึ่งเห็นได้จากการติดอันดับอัลบั้มในชาร์ทบางประเทศ โดยเฉพาะอย่างยิ่งในสหรัฐอเมริกา ซึ่งมีวงเดทเมทัลที่สามารถจำหน่ายได้มากกว่า 1 ล้านก็อปปี้ได้แก่ เดทและแคนนิเบิลคอปส์ ซึ่งยังจัดได้ว่าเป็นวงเดทเมทัลที่ประสบความสำเร็จในด้านยอดขายมากที่สุด 
แม้ว่าแนวเดทเมทัลจะมีเนื้อหาที่รุนแรง และไม่เป็นที่ต้องการของสังคมส่วนใหญ่ แต่ก็ถือเป็นหนึ่งในแนวดนตรีที่ใช้ทักษะสูงที่สุดแนวหนึ่ง โดยเฉพาะทักษะการร้องที่ถือเป็นเอกลักษณ์ที่สำคัญที่สุด รวมไปถึงจังหวะการโขกศีรษะ (Headbanging) ที่รุนแรงและรวดเร็ว กว่าแนวเมทัลอื่นๆ เพื่อประกอบจังหวะดนตรีขณะบรรเลง
หวง ชิวเชิง

หวง ชิวเชิง (จีนตัวเต็ม: 黃秋生, จีนตัวย่อ: 黄秋生, , พินอิน: Huáng Qiūshēng) หรือ อันโทนี หว่อง นักแสดงมากฝีมือชาวฮ่องกง เกิดเมื่อวันที่ 2 กันยายน ค.ศ. 1961 ที่ฮ่องกง โดยเป็นลูกครึ่งมีพ่อเป็นชาวอังกฤษ แม่เป็นชาวจีน มีชื่อจริงว่า อันโทนี วิลเลียม เพร์รี (Anthony William Perry)
ประวัติ.
หวง ซิวเชิง มีพ่อซึ่งเป็นเจ้าหน้าที่ราชการของสหราชอาณาจักร ที่เข้ามายังฮ่องกง ในช่วงที่อังกฤษปกครองฮ่องกง เมื่ออายุได้ 4 ขวบ พ่อก็เดินทางกลับประเทศไป และไม่เคยได้พบกับพ่ออีกเลย โดยครั้งสุดท้ายที่ได้ติดต่อกับพ่อ คือเมื่ออายุ 12 ขวบ ขณะที่เจ้าตัวกำลังป่วยหนักจนถึงขั้นต้องผ่าตัด
หวง ชิวเชิง เข้าสู่วงการบันเทิงเมื่อปี ค.ศ. 1982 ในสังกัดสถานีโทรทัศน์เอทีวี และอยู่ในวงการมานานถึงกว่า 10 ปี จนกระทั่งมีชื่อเสียงมาจากการรับทเป็นพ่อครัวโรคจิตในภาพยนตร์สยองขวัญ "ซาลาเปาเนื้อคน" ในปี ค.ศ. 1993 จากนั้นจึงได้รับบทส่วนมากเป็นตัวประกอบ แต่มีความสำคัญอย่างยิ่งในเนื้อเรื่องในภาพยนตร์เรื่องต่าง ๆ ตามมา เช่น "กู๋หว่าไจ๋" ทั้ง 5 ภาค, รับบทเทพกระบี่ ใน"ฟงอวิ๋น ขี่พายุทะลุฟ้า" ในปี ค.ศ. 1998, รับบทจินอ้าว อาจารย์ของหัวอิงสง ใน "ขี่พายุดาบเทวดา" ปี ค.ศ. 1999, สารวัตรหว่องใน "2 คน 2 คม" ทั้ง 3 ภาค และรับบทเป็นพ่อของเจย์ โชว ใน "ดริฟท์ติ้ง ซิ่งสายฟ้า" ในปี ค.ศ. 2005 และ "รักเรา กัลปาวสาน" ในปลายปี ค.ศ. 2007
หวง ชิวเชิง เป็นนักแสดงมากฝีมือ ได้รับรางวัลต่าง ๆ มากมายในแวดวงภาพยนตร์ฮ่องกง และเป็นนักแสดงที่เจย์ โชว เคยให้สัมภาษณ์ว่านับถือเสมือนบิดาคนหนึ่งของตนเลยทีเดียว
ผลงานระดับฮอลลีวูดล่าสุด คือ "เดอะมัมมี่ 3 คืนชีพจักรพรรดิมังกร" ซึ่งเป็นภาคที่ 3 ของภาพยนตร์ฮอลลีวูดชุด "เดอะ มัมมี่" โดยภาพยนตร์นี้ได้ออกฉายช่วงปลายเดือนกรกฎาคม ปี ค.ศ. 2008
หลิว ชิงยฺหวิน

หลิว ชิงยฺหวิน (หรือที่นิยมเรียกว่า หลิว ชิงหวิน) นักแสดงชาวฮ่องกงที่มีชื่อเสียง เกิดเมื่อวันที่ 16 กุมภาพันธ์ ค.ศ. 1964 ที่มณฑลกวางตุ้ง ประเทศจีน 
หลิว ชิงยฺหวินมีชื่อเสียงมาจากการเป็นนักแสดงละครโทรทัศน์หลายเรื่อง เช่น "ศึกลำน้ำเลือด, ซิกัง จอมพยศ"และ"เจ้าพ่อตลาดหุ้น"
ในส่วนของภาพยนตร์ มีผลงานเป็นที่น่าจดจำได้แก่ "C’estla Vie, Mon Cheri" ในปี ค.ศ. 1993, "The Longest Nite" ในปี ค.ศ. 1998, "Running out of Time" ในปี ค.ศ. 1999 และ ปี ค.ศ. 2001, "La Brassiere" ในปี ค.ศ. 2002, "My Left Eye Sees Ghosts" ในปี ค.ศ. 2002, "My Name is Fame" ในปี ค.ศ. 2006, "Mad Detective" ในปี ค.ศ. 2007 เป็นต้น
ผลงานด้านการแสดง.
การพากย์.
หลิวเคยเป็นนักพากย์ มีหน้าที่พากย์เสียงให้ภาพยนตร์หลายเรื่อง ดังนี้
ท่าอากาศยานนานาชาติเสียมราฐ

ท่าอากาศยานนานาชาติเสียมราฐ (อากาสยานฐานอนฺตรชาติเสียมราบ; ,) คือสนามบินที่ตั้งอยู่ในจังหวัดเสียมราฐ มีขนาดใหญ่เป็นอันดับสองของประเทศกัมพูชาตามท่าอากาศยานนานาชาติพนมเปญ ท่าอากาศยานเสียมราฐเลิกการดำเนินงานทั้งหมดและปิดตัวลงในเดือนตุลาคม ค.ศ. 2023 หลังการดำเนินงานทั้งหมดโอนย้ายไปยังท่าอากาศยานนานาชาติเสียมราฐ–อังกอร์ที่ใหม่กว่า
รายชื่อสายการบิน.
ปัจจุบันการดำเนินการทั้งหมดถูกโอนย้ายไปยังท่าอากาศยานนานาชาติเสียมราฐ–อังกอร์ตั้งแต่วันที่ 15 ตุลาคม ค.ศ. 2023
คณะสัตวแพทยศาสตร์ มหาวิทยาลัยเทคโนโลยีราชมงคลศรีวิชัย

คณะสัตวแพทยศาสตร์ มหาวิทยาลัยเทคโนโลยีราชมงคลศรีวิชัย เป็นคณะสัตวแพทยศาสตร์ที่ก่อตั้งขึ้นเป็นแห่งแรกของภาคใต้ และลำดับที่ 7 ของประเทศ ซึ่งตั้งอยู่ที่มหาวิทยาลัยเทคโนโลยีราชมงคลศรีวิชัย วิทยาเขตนครศรีธรรมราช (พื้นที่ทุ่งใหญ่)
ประวัติ.
คณะสัตวแพทยศาสตร์ มหาวิทยาลัยเทคโนโลยีราชมงคลศรีวิชัย เกิดขึ้นในสมัยของรองศาสตราจารย์ประชีพ ชูพันธ์ ซึ่งเป็นอธิการบดีมหาวิทยาลัยเทคโนโลยีราชมงคลศรีวิชัยท่านแรก เนื่องจากมหาวิทยาลัยเทคโนโลยีราชมงคลศรีวิชัย มีนโยบายที่จะจัดการเรียนการสอนสาขาวิชาสัตวแพทยศาสตร์ และให้อยู่ในความรับผิดชอบของคณะสัตวแพทยศาสตร์ที่จะจัดตั้งขึ้นมาใหม่ โดยในระยะแรกให้เป็นโครงการจัดตั้งคณะสัตวแพทยศาสตร์ และได้แต่งตั้งให้ ศาสตราจารย์ กิตติคุณ พีระศักดิ์ จันทร์ประทีป เป็นที่ปรึกษามหาวิทยาลัยเทคโนโลยีราชมงคลศรีวิชัย ด้านการจัดการเรียนการสอนสาขาสัตวแพทยศาสตร์ และได้มอบหมายให้ ผู้ช่วยศาสตราจารย์ นายสัตวแพทย์ธีระวิทย์ จันทร์ทิพย์ เป็นประธานคณะกรรมการดำเนินการในการจัดตั้งคณะสัตวแพทยศาสตร์ รับผิดชอบในการจัดทำหลักสูตรสัตวแพทยศาสตรบัณฑิต (หลักสูตรปริญญาตรี 6 ปี) และดำเนินการในการจัดตั้งคณะสัตวแพทยศาสตร์ควบคู่กัน โดยได้เริ่มดำเนินการมาตั้งแต่เดือนตุลาคม พ.ศ. 2548 โดยมีดความเจริญก้าวหน้าและพัฒนาตามลำดับ ดังนี้
หลักสูตรการศึกษา.
คณะสัตวแพทยศาสตร์ มหาวิทยาลัยเทคโนโลยีราชมงคลศรีวิชัย ได้มีการจัดการเรียนการสอน จำนวน 2 หลักสูตร ดังนี้
คณะสัตวแพทยศาสตร์ มหาวิทยาลัยเทคโนโลยีมหานคร

คณะสัตวแพทยศาสตร์ มหาวิทยาลัยเทคโนโลยีมหานคร เป็นคณะสัตวแพทยศาสตร์ของมหาวิทยาลัยเอกชนแห่งแรกของประเทศไทย โดยตั้งอยู่ ณ 140 ถนนเชื่อมสัมพันธ์ เขตหนองจอก กรุงเทพมหานคร
ประวัติ.
คณะสัตวแพทยศาสตร์ มหาวิทยาลัยเทคโนโลยีมหานคร ได้ก่อตั้งขึ้นเมื่อ พ.ศ. 2535 โดย ศาสตราจารย์ นายแพทย์ ยงยุทธ สัจจวานิชย์ ได้เชิญ รองศาสตราจารย์ นายสัตวแพทย์ ดร.ดำรง พฤกษราช อดีตอาจารย์หัวหน้าภาควิชาจุลชีววิทยาทางสัตวแพทย์ คณะสัตวแพทยศาสตร์ มหาวิทยาลัยเกษตรศาสตร์ เข้ามาเป็นคณบดีท่านแรก โดยมีจุดมุ่งหมายเพื่อช่วยแบ่งเบาภาระของรัฐในการผลิตบัณฑิตทางสัตวแพทย์เพื่อให้เพียงพอต่อความต้องการของประเทศที่มีการเจริญเติบโตและพัฒนาการทางด้านอุตสาหกรรมปศุสัตว์เพิ่มขึ้นอย่างต่อเนื่อง โดยได้เปิดรับนักศึกษารุ่นแรก ปีการศึกษา 2535-2536 จำนวน 10 คน ต่อมาทบวงมหาวิทยาลัยให้การรับรองมาตรฐานการศึกษาตั้งแต่ปีการศึกษา 2540 เป็นต้นไป (ตามหนังสือทบวงมหาวิทยาลัยที่ ทม 0207/6098 ลงวันที่ 7 เมษายน 2541) และสำนักงานคณะกรรมการข้าราชการพลเรือน (ก.พ.) ให้การรับรองคุณวุฒิปริญญาสัตวแพทยศาสตรบัณฑิต (สพ.บ) ตั้งแต่ปีการศึกษา 2540 เป็นต้นไป (ตามหนังสือ ก.พ. ที่ นร. 0708.8/873 ลงวันที่ 15 พฤษภาคม 2541)
หลักสูตร.
ระดับปริญญาตรี.
คณะสัตวแพทยศาสตร์ เปิดสอนหลักสูตรในระดับปริญญาบัณฑิต 2 หลักสูตร
โครงสร้างการบริหาร.
ผศ.น.สพ.ดร.ทนงศักดิ์ มะมม
ผศ.สพ.ญ.ดร.อารยา สืบขำเพชร
ผศ.สพ.ญ.ดร.จิตรบรรจง ทุมพงษ์
อ.น.สพ.ดร.กฤษฎา ขำพูล
รศ.น.สพ.ดร. ศักดิ์ชัย เรือนเพชร
ผศ.สพ.ญ.ดร.ฐิตารีย์ เลาหรัชตธานินทร์
อ.น.สพ.ศุภธัช วุฒิวิทยพงศ์
 เป็นหน่วยงานที่ให้บริการให้คำปรึกษาด้านสุขภาพสัตว์และการเลี้ยงสัตว์แก่เกษตรกร พร้อมทั้งบริการตรวจวินิจฉัยโรคและรักษาสัตว์ป่วยทั้งในและนอกสถานที่ในเขตพื้นที่ภาคตะวันออก โดยมีอุปกรณ์ เครื่องมือที่ทันสมัย เช่น เครื่องเอ็กซเรย์ เครื่องอัลตราซาวนด์ เป็นต้น อีกทั้งยังให้บริการย้ายฝากตัวอ่อนในโคและแพะ ให้คำปรึกษาแก้ไขปัญหาผสมติดยากและการจัดตั้งศูนย์ผลิตน้ำเชื้อแช่แข็ง ทั้งนี้ยังเป็นหน่วยงานสนับสนุนการทำงานวิจัยและการค้นคว้าเพื่อพัฒนาด้านวิชาการของอาจารย์ รวมถึงการเรียนการสอนของนักศึกษาโดยมุ่งเน้นให้นักศึกษาเรียนรู้ได้จากประสบการณ์จริงภายใต้การดูแลของนายสัตวแพทย์ประจำโรงพยาบาล และคณาจารย์ที่มีความสามารถเฉพาะด้านอย่างใกล้ชิด
 เป็นสถานที่สำหรับการเลี้ยงสัตว์ทดลองขนาดใหญ่ ได้แก่ โค แพะ ม้า และสุกร รวมทั้งสัตว์ปีก สัตว์น้ำ และสัตว์ป่า เพื่อใช้สำหรับสนับสนุนการเรียนการสอนของนักศึกษาที่มุ่งหวังให้สามารถปฏิบัติงานได้จริง นอกจากนี้ยังเป็นโรงเรือนที่ใช้สำหรับอภิบาลสัตว์ป่วยที่ต้องได้รับการดูแลอย่างใกล้ชิดก่อนที่เจ้าของสัตว์จะนำกลับไปดูแลต่อได้
 เป็นรถที่ใช้ในการปฏิบัติงานนอกสถานที่ของโรงพยาบาลเพื่อการสอนด้านสัตว์ใหญ่ โดยมียา เวชภัณฑ์และอุปกรณ์ต่างๆ พร้อมที่จะให้ความสะดวกแก่เจ้าของที่ไม่สามารถนำสัตว์มารับบริการที่โรงพยาบาลได้ โดยเปิดให้บริการทั้งสัตว์เลี้ยงขนาดเล็กและสัตว์เลี้ยงขนาดใหญ่ พร้อมทั้งมีนายสัตวแพทย์ประจำโรงพยาบาลและคณาจารย์ที่มีความรู้ความสามารถไปให้บริการ
โรงพยาบาลสัตว์เพื่อการสอนด้านสัตว์เล็ก.
คลินิกเฉพาะทาง
พระเจ้าวิลเลิมที่ 3 แห่งเนเธอร์แลนด์

พระเจ้าวิลเลิมที่ 3 แห่งเนเธอร์แลนด์ ("พระนามเต็ม" วิลเลิม อาเลกซันเดอร์ เปาล์ เฟรเดอริก โลเดอไวก์ ฟัน โอรันเยอ-นัสเซา, "พระราชสมภพ" 19 กุมภาพันธ์ ค.ศ. 1817, "สวรรคต" 23 พฤศจิกายน ค.ศ. 1890) เป็นพระราชโอรสในพระเจ้าวิลเลิมที่ 2 แห่งเนเธอร์แลนด์ และอันนา ปัฟลอฟนาแห่งรัสเซีย
พระราชประวัติเบื้องต้น.
เจ้าชายวิลเลิมประสูติที่กรุงบรัสเซลส์ เป็นพระราชโอรสในพระเจ้าวิลเลิมที่ 2 แห่งเนเธอร์แลนด์ และสมเด็จพระราชินีอันนา ปัฟลอฟนาแห่งรัสเซีย พระราชธิดาในพระเจ้าซาร์พอลที่ 1 แห่งรัสเซีย และสมเด็จพระจักรพรรดินีมาเรีย เฟโอโดรอฟนาแห่งรัสเซีย
ทรงเข้าอภิเษกสมรสกับเจ้าหญิงโซฟีแห่งเวือร์ทเทิมแบร์ค (พระธิดาในพระเจ้าวิลเลียมที่ 1 แห่งเวือร์ทเทิมแบร์คและแกรนด์ดัชเชสแคเทอริน ปัฟลอฟนาแห่งรัสเซีย) ที่เมืองชตุทการ์ท ในวันที่ 18 มิถุนายน ค.ศ. 1839
เมื่อสมเด็จพระราชินีโซฟีเสด็จสวรรคตเมื่อวันที่ 3 มิถุนายน ค.ศ. 1877 ทรงเข้าอภิเษกสมรสอีกครั้งกับเจ้าหญิงเอ็มมาแห่งวัลเด็คและเพือร์ม็อนท์ พระธิดาในเจ้าชายจอร์จ วิคเตอร์ เจ้าชายแห่งวัลเด็คและเพือร์ม็อนท์และเจ้าหญิงเฮเลนาแห่งนัสเซา
ถนนปราจีนธานี

ถนนปราจีนธานี หรือ ทางหลวงแผ่นดินหมายเลข 320 สายศาลนเรศวร–สถานีรถไฟปราจีนบุรี เริ่มต้นจากแยกจากถนนสุวรรณศรสายเก่า (ทางหลวงแผ่นดินหมายเลข 3649) กับ ทางหลวงแผ่นดินหมายเลข 3077 ที่ทางแยกศาลนเรศวร ตำบลบ้านพระ อำเภอเมืองปราจีนบุรี จังหวัดปราจีนบุรี ผ่านแยกตัดกับทางหลวงชนบท ปจ.3008 ที่แยกดงหัวโขด ผ่านแยกตัดกับถนนสุวรรณศร (สายใหม่) ผ่านตำบลดงพระราม สิ้นสุดบริเวณจุดตัดทางรถไฟสายตะวันออก บริเวณหน้าค่ายจักรพงษ์ เขตเทศบาลเมืองปราจีนบุรี มีระยะทางรวม 7 กิโลเมตร